Gure armairu txikiak - Irutxuloko Hitza : Irutxuloko Hitza\nGure armairu txikiak\nEgia esan, ez dakit nola iritsi zen elkarrizketa puntu horretaraino baina lankideekin kafea hartzen ari nintzen batean, ezkontza klasikoak izugarri gustatzen zaizkidala esan nien. Baietz, beti pasa izan dudala oso ondo eta pila bat gozatzen dudala, lagun batek utzitako soinekoarekin dagoen iloba eta azken hiletatik jantzi ez duen trajearekin doan osaba David Bisbalen Ave Maria dantzatzen ikusiz.\n– Ba, ez dizu batere pegatzen! – esan zidan azken urtean zazpi ezkontzatan egotea tokatu zaion lankideak.\n– Ba, seguruenik ez baina gustatu egiten zaizkit – erantzun nion.\nEta aurreiritziak zenbatetan okertzen diren pentsatu nuen gero.\nBaina egia da, azken urteko zazpi ezkontzen bezpera bakoitzean aritu dela lankidea kexaka: garestiak direla, aspertu egiten dela, ez dakit zer dela… eta nik zortzigarrenera arte ez diodala esan Paquito El Chocolatero-ren lehen notak entzun orduko altxatzen naizela mahaitik.\nHorra matematika irakasle, euskaldun, sasi bertsolari eta sasi intelektual baten armairu txikietako bat; orain arte, nire koadrila ez bertsolari, ez euskaldun ez sasi intelektualak baino ezagutzen ez zuena.\nEta nago, guztiok ditugula geure barruan, gure armairu txikiak; etxekoak ez bezala, dauden inguruaren eta inguruan daudenen arabera itxi eta irekitzen direnak.\nEta badakit, ateak kanporantz irekitzen badira barruan leku gehiago gera dadin dela, baina zorionez, horrela, errazagoa da irtetea sartzea baino. Egin bultza!


Irekia Eusko Jaurlaritza - Gobierno Vasco :: 29. Makina-erremintaren Biurtekoa aurkeztu zaie Madrilen merkataritza-bulegoei eta enbaxadei\n29. Makina-erremintaren Biurtekoa aurkeztu…\n\n29. Makina-erremintaren Biurtekoa aurkeztu zaie Madrilen merkataritza-bulegoei eta enbaxadei Iturria: Irekia\n\n\n\nGaur aurkeztu da Eusko Jaurlaritzak Madrilen duen ordezkaritzan 29. Makina-erremintaren Biurtekoa, merkataritza-bulegoei eta enbaxadei zuzendutako ekitaldian. Halaber, ekitaldi horren bidez, hasiera eman zaio 2017ko industria-azoken merkaturatzeari. Eusko Jaurlaritzako Kanpo Harremanetarako idazkari nagusiaren, SPRI-Enpresa-garapenerako Euskal Agentziaren eta Bilbao Exhibition Centerraren arteko lankidetzaren fruitu da ekimen hori, eta azoka profesionalak nazioartean sustatzea du xede.\nEkitaldiko protagonista nagusia Makina-erremintaren Biurtekoaren arduradun Mari Carmen Gorostiza izan da. Azpimarratu duenez, azoka Estatuko industria-bilgune handiena da, eta arlo horretan Europan egiten diren hiru hitzordu nagusietako bat. Gainera, maiatzaren 30etik ekainaren 4ra bitartean egingo den Makina-erremintaren Biurteko hori azken urteetako onena izango da, industriaren susperraldiari esker, eta fabrikazio aurreratuaren erronkak ulertzera zuzendutako gunea izango da. Zehazki, 20 herrialdetako abangoardiako 1.400 erakusle baino gehiago bilduko dira, eta teknologia berritzaileenak aurkeztuko dituzte azokan. Azoka nagusiaz gain, hauek ere egingo dira: ADDIT3D, Gehikuntzazko fabrikazioa eta 3Dren Nazioarteko Azoka, WORKinn, Industriako Enplegu eta Prestakuntza Foroa, Oil&Gas Conference eta Maintenance Innovation Conference.\nBestalde, gaurko aurkezpenak, halaber, balio izan du 2017ko maiatza eta ekaina bitartean Ferroforma, Azpikontratazio, Fitmaq, Pumps&Valves eta Maintenance azokek eskainiko dutenaren merkataritza-eskemaren zirriborroa iragartzeko. Bost ekitaldi horiek data bertsuetan egingo dira datozen urtean ere, 2015ean izandako arrakasta dela eta. Orduan, plataforma handi bat eratu zuten produktuen, teknologien eta industria-zerbitzuen arloan, sinergia interesgarriak eraginez maila guztietan.\nEra berean, kidego diplomatikoko ordezkariei Euskadiko industriaren espezializazio-maila handiaren berri eman zaie. Horrenbestez, industriako inbertsioak edo merkataritza-harremanak erakartzeko poloa da.\nBEC-en, Eusko Jaurlaritzako Kanpo Harremanetarako idazkari nagusiaren eta atzerri-sustapenerako SPRI atzerri-sarearen lankidetzari esker, 2005 urtetik hona, 4.500 erosletik gora bertaratu dira euskal azoka-aretora. Erosleak eskuordetzeko programak oso balorazio ona du erakusleen artean eta funtsezko pieza da bi erakunde horien nazioartekotze-estrategian. Gainera, akordio horri esker, BEC-en kanpo-enpresek antolatuko ekitaldiak ezagutarazten eta interes komuneko proiektu berriak garatzen dira.\nContactos interesantes en Madrid para la #BIEMH2016 https://t.co/Iv0lMsyifF\nLa 29ª BIEMH se presenta en Madrid a oficinas comerciales y embajadas https://t.co/kuPf8KMbyQ\nbiemh_02.jpg 400 KB (jpg)\nbiemh_03.jpg 500 KB (jpg)\nbiemh_04.jpg 600 KB (jpg)\nSPRI Taldeak bere babesa eman die makina-erremintaren Europako azoka nagusira joan diren 49 euskal enpresei\nAiz: “aireportuko koordinazio-batzordeak Hondarribiko hegaldien mugen aurrean beste aukera batzuk aztertuko ditu”\nAGINDUA, 2015eko uztailaren 28koa, Ekonomiaren Garapen eta Lehiakortasuneko sailburuarena, zeinen bidez bigarren aldiz aldatzen baita merkataritza dinamizatzeko bulegoetarako laguntzak ezartzen eta arautzen dituen agindua.


Women wage peace | Osatzetik Arintzera\nOihartzuna edukitzen dabil “Puntua” aldizkari debagoeindarrean argitaratu duten elkarrizketa, Sandra Carrascori egindakoa. Maila pertsonalean asko ukitu ninduen Isaias bere aitaren hilketak, gure ospitalera ekarri zuten eta irratiz entzun nuen, egun hartan libratzen nenbilelarik. Gogoratzen naiz argi eta garbi non negoen, Bilboko etxe zaharraren sukaldean, eguerdia zan. Argazkiak ikusi nituen gero egunkarietan, jakin nuen gure lankide baten koinata zela Isaias (eta beste baten osaba) eta zinegotzia izandakoa zela. Baina gehien inpresionatu ninduena izan zen autopistako ordaintoki batean lan egiten zuela jakitea. Langile hutsa zela (leku ezeroso batean), pentsatzen nuen.\n“Gogora” institutuak batu egin zituen Olatz Etxabe eta Sandra lehengo egunean, eta hunkitu egin zituzten euren testigantzek Arrasateko karpapean egondakoei. Ez da gutxiagorako, “Memoriaren Plaza” Zarautzetik pasa zenean gauza bera gertatu zitzaidan neuri, asko mugitu zizkidan barrukoak. Olatz Etxaberen aita hil zuten modu ankerrean ere bai, herri berean, Kanpazarren zehazki (urteetan Bilbotik edo Bilborako bidean pasatutako toki berean). Gauza pilo bat daukate amankomunean Olatzek eta Sandrak, aldatzen dira borreroen siglak eta beste detaile bat: Olatz eta bere familiaren kasua ez daukala Estatuaren aitortza baina bai herrriarena. Justu Sandra eta bere familiaren alderantziz.\nAsko dauka hausnartzeko Sandrari egindako elkarrizketak, eta laster Olatzena edukiko dugu irakurgai toki berean. Bi emakume ausart, bestearen lekuan ipintzen jakin dutenak, enpatia hori sentitzea lortu dutena, ideologiak ideologia. Bakea posiblea dela erakusten dutenak.\nEta hemen bezala, Israelen ere hainbat emakume ausart antzeko bideetatik doaz, bakea posiblea dela sinesten dutenak, besteen larruan ipintzeko gai direnak. Women Wage Peace ekimenekoak. Martxan.\n← Hospice mugimendua gaurko gizartean


Irun Rock jaialdia heldu da – Irunero\nPosted on 2013(e)ko irailak 25 2013(e)ko irailak 25 by Irunero\nIrun Rock Jaialdiak aurten laugarrenez bertako zein kanpoko taldeen musikaz bustiko du gure hiria. Sekula baino potentetago datorkigu, eta berritua. Irailaren 27tik 29ra burutuko den ekitaldiaren kartela 11 bandek osatua da.\nGazteei zuzendutako udazken honetako jarduera garrantzitsuenetako bat da Irun Rock Jaialdia. Ekimena Irun Zuzenean izeneko proiektuaren barruan dago eta aurten bi eszenatokitan burutuko da: Tunk aretoan eta San Juan Harria plazan. Halaxe iragarri zuten aurkezpenean Belen Sierra Kultura zinegotziak, Iñaki Estevez Men of Rock musika elkarteko ordezkariak, Joseba Lopetegik -ekitaldiaren laguntzaile diren ostalarien izenean- eta Tunk aretoko Iñaki Abuinek.\nBelen Sierrak azpimarratu zuen Irun Zuzenean proiektuak handitzen jarraitzen duela. “Jaialdia laugarren edizioarekin dator eta jauzi kualitatibo handia dakar. Hiru egunetan zehar egingo diren kontzertu-programa bizi batekin heldu zaigu. Irungo publikoaren eta jaialdia aitzakia hartuta gurera bisitan etorriko den ororen eskura jarriko du musika estilo sorta ederra”.\nProgramak denok ezagutzen ditugun tokiko bandak nahiz ibilbide garrantzitsuko kanpoko taldeak ezagutzeko aukera emango du.\nIrailak 27. 20:00etan Tunk aretoan\naLOST ACAPULCO (Mexiko)\naLAS CULEBRAS (Iruñea)\naROLLING DICE (Donostia)\nIrailak 28. Programako egun nagusia.\nSan Juan Harria plazan, 18:00etatik aurrera\nSEX MUSEUM (Madril)\nARIZONA BABY (Valladolid)\nPerforms Tommy by The Who\nREDNECK SURFERS (Salamanca)\nLAS PRIMITIVAS (Hondarribia)\nIrailak 29. Jenaro Etxeandia plazan jaialdiari amaiera emango zaio 13.00etatik aurrera\nOCTOPUS GARDES (Irun)\nPosted in Beti GazteTagged Irun Rock


Korrika birtuala 360 gradutan - Berriak - Game Erauntsia - Bideojokoak euskaraz\nBadator 20. korrika!! Game Erauntsiatik ere gure ekarpentxoa egin nahi izan diogu euskaldunon alde bi urtetik behin egiten den ekitaldi zoragarri honi. Eta horrela, euskaldunon aldeko aldarriak mundu birtualera ere ekarri nahi izan ditugu. Hainbat zoro zoragarri elkartu gara guk geuk sortu genuen Minecrafteko gure EH birtualean korrika saio bat egiteko.\nMotorrak berotzen hasteko, birtualki eta modu sinbolikoan bada ere, hemendik aurrera izango ditugun erronkei aurre egiteko beroketa lan bat izan dela esan daiteke hortaz. Bertan, hiriburu ezberdinak igaro ditugu eta amaieran, festatxo batekin amaitu dugu dena.\nGrabaketarako gainera, 360º teknologia erabili dugu eta bideoa ere horrelaxe dago. Komeni da beraz, mugikorretik Youtube beraren aplikazioan edota ordenagailuan 4K kalitatean ikustea grabatze molde honek ematen duen efektua kalitate gorenean sumatzeko. Ah! Ez ahaztu mugikorra 360º edo ordenagailuan saguaz bideoa mugitu eta gure mundu birtualaren panorama guztiaz gozatzeaz!\nTipi tapa, tipi tapa, korrika!


Nola instalatu WhatsApp aplikazio ofiziala zure Android Tabletan | Androidea\nFrancisco Ruiz | | Android aplikazioak, Android tabletak, Tutoretzak, Whatsapp\nSare sozial guztietan negar egiten ari zaren horietako tutorial praktiko batekin itzuliko gara. Beraz, bideo berri honetan irakatsiko dizuet instalatu WhatsApp aplikazio ofiziala Android sistema eragilea duen Tabletan.\nEsatean tabletarako WhatsApp aplikazio ofiziala, Google Play Store-tik deskargatzen dugun eta normalean gure Android Smartphone-etan instalatzen dugun aplikazio bera aipatu nahi dut, nahiz eta Android aplikazioen denda ofizialean, Google Play Store-n, oharra jasotzen dugun aplikazio hau edo Android Tabletetarako bateragarria da.\nHurrengo pantaila-argazkian ikus dezakezun bezala, aplikazio ofiziala WhatsApp ez dago erabilgarri Android Tabletetarako Google Play dendan SIM txartela sar daitekeen tabletarik izan ezean, eta hala ere, WhatsApp aplikazio ofiziala Tablet gisa kontsideratutako terminaletatik deskargatzeko arazoak dituzten gailuak daude.\nLerro hauen gainetik utzi zaitudan bideoan erakusten dizut nola goazen Android aplikazioan WhatsApp aplikazioaz gozatu ahal izateaHori guztia WhatsApp-en Web bertsiora jo beharrik gabe, pertsonalki aplikazio alferrikakoa, zaharkitua eta ez funtzionala dela iruditzen zait, mota guztietako gailuetatik betirako komunikatu behar zaizkigun garaietarako.\nHorrela, WhatsApp Android Tablet batean instalatzeko, gure gailuan egin beharko dugun gauza bakarra da joan Android ezarpenetara eta gaitu atalean aurkitzen den aukera Segurtasuna horrekin baimena emango digute instalatu iturri ezezagunetako aplikazioak edo Google Play dendan kanpotik deskargatutako aplikazioak.\nOrain hori bakarrik izango dugu deskargatu Tabletetarako WhatsApp APK ofiziala, Google-ren Play dendako Android telefonoan instalatuko genukeen berbera den apk-a da hori zuzenean deskargatuko dugu WhatsApp webgune ofizialetik eskuz instalatzeko eta horrela Google Play dendan aurkitzen ditugun mugak saltatzeko.\nEsteka honetan klik eginez deskarga ofizialera sartuko zara zure Android Tabletan eskuz instalatzeko erabiliko den WhatsApp aplikazioaren azken bertsioa.\nDeskargatu ondoren, ibilbidean zure barneko biltegian aurkituko duzun aplikazioaren ikonoan klik egin beharko duzu / deskargak eta Android paketearen instalatzaile automatikoa irekitzen denean, onartu aplikazioak eskatzen dituen baimen guztiak eta egin klik Instalatu botoian.\nHasieran ireki eta Onartu eta Jarraitu botoia berdea sakatzean, ohar bat jauziko da hori esaten diguna aplikazioa ez da bateragarria tabletekin. Ez kezkatu honetaz eta sakatu botoia OK eta orain zure Android tabletan gozatu nahi duzun WhatsApp kontuarekin lotutako zure telefono zenbakia konfigura dezakezu.\nBai, telefono zenbaki aktiboa izan behar duzu lanean ari den telefono batean, izan Android telefono bat, iPhone bat edo ohiko telefono bat, izan ere, gailu hau da gure WhatsApp kontua aktibatzeko beharrezko SMSak jasoko dituena edo, halakorik ezean, sarbide kodea helbidera komunikatuko duen ahots deia. Android tabletan abiarazten saiatzen ari garen WhatsApp kontua.\nSarrera kodea gure WhatsApp kontuan jaso ondoren, jada ez da beharrezkoa telefono zenbaki hori aktibatuta edo funtzionala izatea gure WhatsApp kontuak behar bezala funtzionatzen jarrai dezan.\nHori esan gabe doa kontu hau aldi berean terminal bakar batean bakarrik erabili ahal izango dugu, beraz, Tabletan eduki nahi baduzu, ezin izango duzu aldi berean gaitu zure Smartphone-an.\nArtikuluaren bide osoa: Androidea » Android aplikazioak » Nola instalatu WhatsApp aplikazio ofiziala zure Android Tabletan\nGoogle-k baieztatu du Nexus Player-ek ez duela Android Prik jasoko\nNubia V18: bateria handia duen gama ertain berria


UEUk Artizarra aditu eta profesional euskaldunen sare sozial berria aurkeztuko du asteazkenean\nActualizado 07/05/2018 11:17\nUEU Udako Euskal Unibertsitateak Artizarra sare soziala aurkeztuko du asteazkenean, maiatzaren 9an, Bilbon. Egitasmoaren helburua da aditu eta profesional euskaldunak harremanetan jarri eta eztabaidak sustatzea, UEUk iragarri duenez.\nProiektuak Inguma datu basea du oinarrian eta urte amaierarako 500 aditu bildu nahi ditu. Aurkezpen ekitaldian Artizarra zer den ezagutuko da ikertzaile batzuren eskutik, eta musika eta dantzaz gozatzeko aukera ere izango da.\nAurkezpen ekitaldia 18.00etan hasiko da, Bilborock aretoan, eta Iñaki Alegria UEUko zuzendari ohiak, Xabier Landabidea Deustuko Unibertsitateko irakasle eta ikertzaileak, Itziar Garate astrofisikariak, Nagore Elu biokimikariak, XanO musika taldeak eta Oihan Indart dantzariak parte hartuko dute.


Euskara kirol munduan hedatuteko iniziatiba martxan jarri dau Udaleko Euskara Sailak Itzarri Consulting enpresearen bitartez - Orozko - Aiaraldea.eus\nEuskara kirol munduan hedatuteko iniziatiba martxan jarri dau Udaleko Euskara Sailak Itzarri Consulting enpresearen bitartez\nBegoñe Olabarria Astobiza 2011-02-18 06:00\nEsan dogun legez, hau iniziatibau Itzarri Consulting enpreseak koordinau dau, bertako zuzendari eta Athleticeko jokalari dan Koikili Lertxundiren eskutik.\nHelburua izan da, berba bitan esanda, herriko futbol taldeetako jokalarien eta entrenatzaileen arteko hartu-emonak euskaraz izatea. Horrez ganera, jokalariak euskaraz entrenatzea, jokalariak eurak bere, euren artean euskaraz berba egitea eta Athleticen inplikazinoa lortutea.\nAste pare baten Atxulaur taldeko jokalari gaztetxuakaz entrenetan etorri dira Koikili bera eta Diaz De Cerio, besteak beste. Herriko alkatearen esanetan, “iniziatiba aberasgarria izan da, holan, euskerea komunikazinorako tresnatzat hartua izan daiten beste pausu bat emon da-eta”.


Ohiko galderak - Datu irekiak nola berrerabili - Open Data Euskadi - Euskadi.eus\n1.Zer da data-multzo bat edo “dataset” bat?\nElkarrekin lotura duten eta berrerabil daitezkeen -bakarrik edo beste datu batzuekin nahastuta- datu-multzo bat da, eta herritarren intereseko zerbitzuak sortzeko balio du.\n2.Nola erabiltzen dira datu-multzoak?\nOpen Data Euskadiren datuak erabiltzeko moduaren xehetasunak azaltzen dituen atal bat du webguneak.\n3.Zer da ikusgai jarritako datu publikoetatik eratorritako produktua?\nDatu publikoa berrerabiliz lortutako edozein zerbitzu, herritarrei balio erantsia ematen diena. Datu publikoen bidez lortutako zerbitzuen adibideak.\n4.Zer da “widget” bat? Eta “mashup” bat?\nWidget (iturria: Wikipedia): “widget” bat aplikazio edo programa txiki bat da. Normalean artxibo edo fitxategi txikien bidez aurkezten da, eta "widgets" motor edo "Widget Engine" batekin egikaritzen da. Besteak beste, asko erabilitako funtzioetara sarbidea errazteko eta ikusizko informazioa emateko erabiltzen da. Hala eta guztiz ere, irudimenak nahi duen guztia egin daiteke “widget”-ekin, eta Interneten banatutako zerbitzuekin eta informazioarekin erabil daitezke. Pantailako erloju ikusgarriak izan daitezke, oharrak, kalkulagailuak, egutegia, agendak, jolasak, gure herriko eguraldiari buruzko informazioaren leihoak, etab.\n5.Zer erabilera-muga dituzte datu horiek?\nJabetza-lizentzia irekien bidez eskaintzen dira datu-multzoak. Lizentzia horiek aukera ematen dute datuak helburu komertzialekin banatu, berrerabili eta ustiatzeko. Hala eta guztiz ere, datu-multzo bakoitzean deskribapen zehatza jasotzen da bakoitzaren lizentzia ezagutzeko.\n6.Datu pertsonalak ikusgai jarri daitezke?\nAtarian publikatzen diren datuek ez dute informaziorik ematen pertsonak identifikatzeko, publikoak diren pertsonei buruzko informazioa izan ezik.\n7.Nola aukeratzen edo lehenesten dira publikatu beharreko datu-multzoak?\nLehenik eta behin, baztertu egin ditugu pribatutasun-, segurtasun- edo jabetza-mugak dituzten datu guztiak. Ondoren, eskuratzen errazenak diren eta, gainera, erabilgarritasun publikokoak diren datu publikoak jarri ditugu ikusgai.\nHorrez gain, herritarren parte-hartzearen bidez jasotako proposamenak aztertu, eta Open Data Euskadin ikusgai jarri daitezkeen aztertzen dugu.\n8.Nola hartu dezaket parte ekimen honetan eta nola proposa ditzaket ideia berriak?\nOpen Data Euskadiri buruzko atariari buruzko iritzia emanez\n9.Ezin ditut datuak deskargatu. Zer gertatzen da?\nDatu batzuek berariazko softwarea behar dute (GIS tresnak) berrerabili ahal izateko (adibidez, WMS formatuko datu geografikoen deskargak). Merkatuan badaude doako eta software libreko aukerak ere (adibidez, GvSIG, OpenLayers, etab.).\n10.Zer da GIS tresna bat?\nGIS (Geografia Informazio-Sistemak) tresna batek geografikoki erreferentziatutako informazioa erakutsi, partekatu, ikertu, editatu, gorde eta integratzea ahalbidetzen du. Merkatuan doako eta software libreko aukerak daude (adibidez, GvSIG, OpenLayers, etab.).


Nire barkamena nire lagun eta lankideei Chicago | Martech Zone\nAsteartea, urriaren 2, 2007 Igandea, urria 4, 2015 Douglas Karr\nMarketing Profs-en parte hartzera gonbidatuta egotea B2B Marketing jardunaldia ametsa egia bihurtu zen! Nire aurkezpena ondo afinatuta zegoen eta Errenazimentuan gorde nuen nire gela. Batzuk ere izan nituen Enpresa-txartelak ekitaldirako bereziki egina! Ezin nuen itxaron azken urtean hazitako sare birtualarekin topo egiteko.\nAstelehenean lan egin behar nuen eta nire asmoa astelehen arratsaldean gidatzea eta gaurko saiorako erlaxatzea zen, B2B blogak maila berrira ekartzea.\nHori zen plana.\nAstelehen goizean lanera joateko ohituraz nekatuta aurkitu nintzen. Pare bat momentu, argi gorriak atsekabetu nituela uste dut ... ez da ona. Eguna emankorra izan zen, baina egun osoan etenak izan nituen min bitxi batzuekin. Etxera joan nintzenean, berdea eta zurbila nintzen. Etxera iritsi nintzen eta zer gaua! Oraindik espero nuen jaten nuen zerbait zela eta hotelari uko egitea eta gauerdia igarotzea erabaki nuen. 3: XNUMXetarako, baina, lagunei idatzi behar nien ekitaldian eta esan nien ez zegoela inolako biderik egingo.\nEzin nuen hutsik egin! Hau da nire lehen "ez-ikuskizuna" eta zoratuta nago. Barkatu taldeari - marketineko irakasle gehienak. Shelleyk idatzi zidan oharrik atseginenarekin. Josh Hallett, Ann Handley, Deborah Franke, Phil Gomes, Christina Kerley, Alison Sales. Eta etsita nago lagunekin pentsamenduak trukatzen denbora pasatzera iritsi ez nintzenean, Paul Dunay Kristian Andersen baita.\n14 ordu inguru lo egin ondoren, errebotatzen ari naiz. Hemen bizikletaz minutu gutxiren buruan igo eta ordubetez joango naizela uste dut. Biharko prest egon behar dut - eskualdeko beste konferentzia bat, WebCamp. Ez ditut 2 jarraian galduko!\nTags: Chicagohitz egin\nOct 2, 2007 3-n: 24 PM\nSentitzen dut ondo sentitzen ez zinela entzuteak! Bihotza erori egin zitzaidan gelditu eta aurpegi berde txikia ikusi nuenean, bihar Web Camp-en ez zinatekeen kezkatuko. Gorroto dut espero zenuen konferentzia hau galdu izana ... baina pozik nago hobeto sentitzen zarelako ETA bihar WCera etorriko zarelako. Zure saioa oso zoriontsua da beti. Bihar arte!\nOct 3, 2007 2-n: 18 PM\nBarkatu ezin izan duzu! Panel baten demontre zen. Istorio, aholku eta umore on asko. Nire bigarren aldia da Josh moderatutako panelean eta bikaina izan zen.\nOct 3, 2007 2-n: 58 PM\nFaltan bota zaitugu, Doug. Izugarria izango zen zu ezagutzea eta zure iritzia entzutea.\nLaster noizbait beste biltzar batean berreskuratzea espero dugu eta zoriontsu zaudela jakiteaz pozik!


Irekia Eusko Jaurlaritza - Gobierno Vasco :: Bernabé Unda sailburua Txinan, euskal enpresen lantegi berriei laguntzeko\nBernabé Unda sailburua Txinan, euskal…\nEuskadik Txinara egiten dituen esportazioak % 80 igo dira bi urtetan.\nCikautxo, Fagor Ederlan (biak ere Mondragon korporaziokoak) eta Ormazabal enpresak adibide egokiak ditugu, euskal enpresak Txinan hazten nola ari diren eta hazkunde horren bidez nazioartean duten lehiarako posizioa nola sendotzen ari diren ikusteko.\nSailburua Kunshan eskualdeko agintariekin ere elkartuko da, lankidetzarako alde biko akordioen jarraipena egiteko.\nBernabé Unda, Industria, Berrikuntza, Merkataritza eta Turismo sailburuak legegintzaldi honetan Txinara egingo duen hirugarren bidaia du honako hau. Harremana 2010ean hasi zen, Patxi López lehendakaria buru zela Txinara joan zen enpresa-misioarekin.\nOraingoan, Undaren bidaiaren helburua da han ezarri berri diren euskal enpresei laguntza ematea, eta eskualdeko agintariekin batera azken urteetan sinatutako lankidetza-akordioen jarraipena egitea.\nEuskadi eta Txinaren arteko merkataritza-arloko harremanak ikaragarri areagotu dira. Euskaditik Txinarako esportazioak 470 milioi eurotara iritsi ziren 2011 urtean. Sekula lortu den kopururik handiena, ezbairik gabe. Horrek esan nahi du aurreko urtean baino % 15,5 gehiago esportatu genuela; eta % 80 gehiago, 2009an esportaturiko 260 euroekin alderatuz gero.\nHorrela, bada, Txina, euskal enpresen esportazio gehien jasotzen dituzten hamar herrialderen artean dago; eta Europar Batasuneko hainbat estatu eta Brasil baino ez ditu aurretik.\nInportazioak ere dezente igo dira, baina azken urteetan zertxobait apalago. 2011n 906 milioi eurorenak inportatu genituen; aurreko ekitaldian baino % 2,6 gehiago, baina 2009ko 712 milioi euroak ondo pasata, azken bi urteetan % 27ko hazkundea izan delarik. Une honetan, Txina bosgarren dago Euskadiko inportazioen rankingean.\nMerkataritza-arloko harremanen areagotze horretan eragin handia izan du euskal enpresa talde batzuen multilokalizazio-politikak, eta estrategia horri esker, gainera, nazioartean duten lehiarako posizioa nabarmen hobetzen ari dira. Horixe da, hain zuzen ere, Mondragón Korporazioko Cikautxo eta Fagor Ederlanen kooperatiben eta Ormazabal taldearen kasua. Horiek denak lantegi berriak eraiki dituzte Kunshanen, eta sailburuak astean zehar bisitatuko ditu.\nBernabé Undak Txinako zenbait eskualde-agintarirekin elkartzeko aprobetxatuko du bidaia, lankidetza-akordioak nola doazen ikusteko. Alde batetik, sailburuaren asmoa da hitzarmenen jarraipena egitea, Jiangsu eskualdeko agintari gorenekin. Era berean, Qiandeng-eko alkatearekin ere elkartuko da, udal horrekin ere lankidetza-akordioa baitago sinatuta.\nBidaian zehar, Undak Mondragón Korporazioak Jiangsu probintziako Kunshan hirian duen enpresa-parkea bisitatuko du. Izan ere, duela bi urte akordio bat sinatu zen Txinako agintariekin ondoko lursail bat atontzeko, eta bertan Mondragón taldetik kanpoko beste euskal enpresa batzuk ere ezartzeko modua izan zezaten. Akordio hura hasi da fruituak ematen, eta Ormazabal taldea dagoeneko hasi da han lanean.\nDatozen egun hauetan, sailburuak Nanjing eskualdeko ekonomia-erakunde batzuk ere bisitatuko ditu, bai eta euskal enpresa-sektore batzuentzat interes berezia duten zenbait enpresa ere.\nVitoria-Gasteiz, 2012ko irailaren 17a


Donostiak erakutsi du talde ona duela Herri Arteko Txapelketarako - Debagoiena - Goiena.eus\nDonostiak erakutsi du talde ona duela Herri Arteko Txapelketarako\nXabi Urzelai 2017-05-06 11:25\nAtzo iluntzean Herri Arteko Txapelketako joanekoa jokatu zuten Arrasatek eta Donostiak Uarkapen. Eta, Gipuzkoako hiriburuko ordezkariek erakutsi zuten aurten talde indartsuetako bat izango direla. Kadete eta senior mailan eurak izan ziren onenak, gazte mailan Arrasate nagusitu zen. Orain, itzulikoa falta da.\nDonostiak pilotari asko batzen ditu, eta halakoetan, kantitatetik kalitatea ere egiten da. Arrasatekoek hiru mailatan egin zieten aurre donostiarrei, baina gazte mailako Llodiok eta Muruak bakarrik lortu zuten garaipena, eta horrek zaildu egiten du aurrera egin ahal izatea. Oraindik, baina, ez dago dena esanda.\nKadete mailan Etxezarretak eta Garitanok neurtu zituzten indarrak donostiarren kontra, eta kanpotarrak gehiago izan ziren (8-22). Ondoren etorri zen gazte mailako partidua, eta hor bai, hor garaipena zuri-moreendako izan zen, Llodiok eta Muruak oso partidu txukuna jokatuta ondo menperatu zituztelako (22-10).\nLehenengo bi partiduetako puntuak banatuta, senior mailako norgehiagoka geratzen zen, eta hor Bolinaga eta Arabaolaza ahalegindu ziren, baina 9-22 galdu zuten. Datorren astean Donostiara egingo dute bidaia, eta oñatiarrek ere orduan hasiko dute txapelketa.


Ikus Nortasuna • Metaphora Komunikazio Estrategikoa\nIkus Nortasun Korporatiboa\ngaratzea Markaren nortasun\norokorra definitzen duten\nelementu eta sinboloak\nlantzea suposatzen du\nErakunde baten “Ikus Nortasuna” osatzen dute ikurrek, logoak, diseinurako jarraibideek, tipografiak eta marka bati ikusizko identifikazioa ematen dioten koloreek. Identitate korporatiboaren ikusizko zatia ezinbestekoa da ikusleen buruan gogoratuak izateko, gai baikara irudi bat beste edozein baino askoz azkarrago ulertu eta memorizatzeko. Gure markaren balioak, filosofia, identitatea eta posizionamendua islatu behar ditu.\nDiseinu industriala, arkitektonikoa, interiorismoa eta diseinu grafikoa ere bere eremuak dira.\nLogotipoa, ibilgailu-flota, uniformeak, merchandising-a, papertegia, errotulazioa eta seinaleak, eta produktuak, zerbitzuak, komunikazioak… beti aipatzen dira nortasun korporatiboan. Diseinuak erakundea zer den komunikatzeko funtzioa du.\nAskotan, “Ikusizko Identitate Korporatiboa” “Branding” gisa izendatzen da, nahiz eta elkarte hori ez den zuzena. Izan ere, “Branding”ak edo marka eraikitzeko prozesuak ez du markaren ikusizko zatia bakarrik ulertzen; izan ere, marka baten pertzepzioan, non funtsean besteek hari buruz pentsatzen dutena kontatzen baitute, askoz faktore gehiagok parte hartzen dute: nola hautematen den, zer sentimendu pizten dituen, zer esaten duten markari buruz… Arrazoia eta emozioa. Branding-a “Komunikazio Plan” baten bidez lancen da (Ikus “Komunikazio Aholkularitza”).\n“Identitate bisual korporatiboa”. Hainbat euskarri edo kanaletan ikus daiteke (iragarkiak, liburuxkak, seinaleak, etab.). markaren ikusizko atributuak adierazten ditu, eta marka-kokapenetik sortzen diren mezuekin, edukiekin eta abarrekin koherenteak izan behar dute, bai ala ez. “Marka-atributua” kontzeptua haratago doa, kontsumitzailearen subkontzientean definitzen baita, produktuari edo erakundeari buruzko promesa eta itxaropenak irudikatuz. Bertan parte hartzen dute, bai ezaugarri zehatzak bai emozioa (marka-tipologiaren arabera, zati bakoitzak pisu desberdina izango du).\nNolanahi ere, Ikusizko Identitateak atributu jakin horiek identifikatzen laguntzen du (adibidez, Ferrariren kolore gorria), baita markarekin lotura emozionala izaten ere (kolore gorriaren konnotazioak, Ferrariren luxuzko atmosfera, boterea, potentzia…). Horrelako emozioak asko erabiltzen dira publizitate-piezak artikulatzeko.\nNolanahi ere, identitate hori ezartzeko arauak “Ikusizko Identitate Korporatiboaren Eskuliburu” batean jasotzen dira.\nforma, koloreak eta diseinuak\nnorberaren hitzak bezain\ngarrantzitsauk edo gehiago dira\nPublikoarekiko Marka baten\nposizionamendua bere ikus\nnortasunaren bitartez ere\nIKUS NORTASUNA LANTZEKO GOMENDIOAK:\n“Ikus Nortasun Korporatiboaren Eskuliburua” dokumentu bat da, eta erakunde baten markaren eraikuntza eta ezarpen bisualerako arauak biltzen ditu. Markaren posizionamenduaren arabera ikusizko identitatearen jarraibideak definitu ondoren, hainbat euskarritan aplikatzen dira. Prozesu hori koherentziaz eginen da oinarrizko arau batzuen bidez. Horrela, online eta offline euskarri guztiak (webgunea, sare sozialak, iragarkiak…) arau horiekin eraikiko dira, eta identifikagarri bihurtuko dira.\n“Identitate bisuala” entitatearen DNA zehazten duen “Identitate korporatibotik” abiatzen da. Erakunde batekin dugun harremanean, zenbait kontzeptu-translazio maila bereiz ditzakegu, nahiz eta ez garen horretaz jabetzen. Nortasun Eskuliburu berriek ikusmenetik haratago doazen esparruetan ere sakontzen dute. Marka baten identitatea eremu horietan ere hautematen eta eraikitzen delako. Haietan guztietan koherentzia gordetzea funtsezkoa da. Hona hemen identitate korporatiboa garatzeko eremu batzuk:\nKulturala: bezeroak identifikatzeko eta markarekiko atxikimendua sortzeko balio, sinesmen eta emozioak (zentzumenak, umorea, sofistikazioa…)\nHitzezkoa: Naming-a edo entitate, zerbitzu edo produktuen izenaren definizioa.\nIkusizkoa: entitatearen ikur identifikatzailea. (logotipoa).\nKontzeptuala: ukimenera bideratutako estilo- eta diseinu-unitatea. (Adibidez: produktu baten forma).\nIngurumena: egoitzaren arkitektura, saltokiak… Espazioen diseinua, koloreak, usaina, giro-musika, bezeroari arreta…\nWebgune honen aurkezpenean adierazten den bezala, komunikatzen duzuna zara eta denak komunikatzen du.\nMarka baten Ikus Nortasun garapenak markaren balioak eta filosofia hartu behar ditu kontuan.\n"Ikus Nortasun Korporatiboa" garatzean, euskarrietan eta formatuetan arau eta aplikazio posible guztiak kontuan hartuko dira.\nArauek murriztaileak izan behar dute, eguneroko erabileran interpretazioak saihesteko, baina printzipioak gaitu behar dituzte marka euskarri eta etorkizuneko egoera berrietara eboluzionatu ahal izateko.


Otamotzliburua Archives - Otamotz\nLarraitz Urrestilla (Urretxu, 1976) coach-a eta mindfulness irakaslea da. ‘El lider mindful’ liburua argitaratu du. Helburua gizatasuna aintzat izango duen lidergoa sustatzea da. Zein ikasketa egin zenituen? Zuzenbidea ikasi nuen, ideia erromantiko batekin: jendearen arteko gatazkak konpontzen laguntzea. Abokatu bulego batean lan egin nuen eta gauzak ez zirela nik nahi\nEgunerokotasuna basamortu baten antzekoa izan daiteke, monotonoa. Baina, liburuek, basamortuaren erdian hazten den lore baten moduan, kolorea eta bizia ematen dio. Desiero Florido Jon Cadierno zumarragarraren bigarren liburuak irakurlea basamortu koloretsu batera garraiatuko du. Sei istorioz osatutako kontakizuna da, eta Cadiernok berak azaldu duenez, badago denak lotzen dituen ildo bat.\nLarunbatean, 19:00etan Zumarragako Zelai Arizti aretoan, Antxiñako Ama txistulari taldeak liburua eta diskoa aurkeztuko ditu. Sarrera doan izango da, aforoa bete arte. Sarrera leihatilan hartu beharko da eta hau 18:00etan irekiko dute. Aretoko ateak, berriz, 18:30ean irekiko dituzte. Diskoa eta liburua taldearen 50. urteurrena ospatzeko argitaratu dituzte. Diskoaren izenburua Zumarragako\nMay Boeken (Maitane Vierbucher) idazle zumarragarrak bere bigarren liburua kaleratu du: Todas las benditas decisiones. Maiatzaren 5ean, 12:30ean, Zumarragako Zelai Arizti kultur etxean aurkeztuko du. Bigarren liburu hau lehenengoaren jarraipena da: Todas las malditas decisiones. Protagonistak Londresen elkar ezagutzen duten Bilboko neska bat (Rebeka) eta rock musikari ospetsu bat (Gary)\nMaitane Ormazabalek (Zumarraga, 1983) bere nerabezaroari buruzko liburu bat idatzi du egungo nerabeei laguntzeko. Bihar aurkeztuko du, 19:00etan, Zelai Arizti kultur etxean. Nolatan idatzi duzu liburu hau? Nire esperientzia idatzita utzi nahi nuen. Niretzako idatzi nuen. Liburu motz bat atera zen. Lagunei erakutsi nien eta argitaratzea proposatu zidaten, egungo nerabeei\nLarunbatean 1936ko gerraren eta ondorenaren testigantzak Zumarragan eta Urretxun lana aurkeztuko dute. 12:00etan, Labeaga aretoan, liburua eta DVDa aurkeztuko dituzte. 10 eurotan salduko dituzte, larunbatean Labeagan eta larunbatetik aurrera kultur etxeetan eta Urretxuko liburutegian. Zelai Arizti kultur etxean, berriz, argazki erakusketa irekiko dute. Erakusketan jasotako testigantza guztiak biltzen dituen bideoa


Lapiko Kritikoa » Zer gertatzen zaie gure politikoei?\nBy Lapiko Kritikoa • Sep 4th, 2011 • Category: Albistekaria\nZapaterok hauteskunde nagusien deialdia egitea aski izan da, berriro ere, tamalez, gure politikoek Euskal Herriarekin zer egin eta zer bide ibili ideiarik ere ez daukatela baieztatzeko.\nIkusi dut Bildu abertzaleen arteko koalizio bat proposatuz Aralarri eta PNV, eta harri eta zur geratu naiz. Zelako noraez, nahasmen eta koherentzia eza sumatzen den horren guztiaren azpian. Ez dira urte asko Arnaldo Otegik esan zuela PNVrekin jai dagoela, pagoari ezin zaizkiola madariak eskatu, eta hortik abiatu zen polo soberanista bat osatzearen egitasmoa, PNV kontuan hartuko ez zuena. Ni ere ados nago diagnostiko horrekin: PNVk urte gehiegi daramatza, eta jadanik ez du herri honi ezer berririk eskaintzeko ahalmenik, hain agertzen da beti menderatua, domatua eta otzandua Madrilen aurrean!\nOrduan, zertara dator orain berriro PNV inplikatu nahi hau? Zirkuluetan endredatuta gaude, eta inoiz ez dugu aurrera egiten. Hanka sartze berberak behin eta berriz, oker atera ziren ekimen guztien errepikapen etengabea da euskal politika.\nIkusi dut ezker abertzalearen justifikazioa, eta aurrekoak baino are harrituago utzi nau: herri bezala joan behar dugu Madrilera, nazio bezala, esan dute. Ea. Nik uste hemen funtsezko gauza batzuk kokatzen hasi beharra daukagula noizbait. Hauteskundeak dira estatu batek egiten duen gonbidapen bat jendeak parte har dezan. Estatu batek bere boterea legitimatzen du hauteskundeen bitartez, bere lurraldetasuna bermatzen du, eta eskubide guztien iturburua finkatzen du bere egituren baitan.\nEspainiak Euskal Herria menderatu egin zuen, eta geroztik estatu inperialista baten errekurtso guztiak erabili izan ditu bere nagusitasunari eusteko. Biolentziaren bidez nagusitu den estatu batek ez du onartzen lurralde menderatuak beste estatu baten aldarria praktikan jartzea bere egituren barruan, eta ez du inoiz onartuko. Era honetan, gezurrak dira hemen funtsezkotzat esan eta errepikatzen diren bi adierazpen: bat, Europak Espainia ez dakit zertara behartuko duela; eta bi, euskaldunok erabaki eskubidea daukagula.\nNazio soberanoak ez dira elkarren barne arazoetan sartzen. Soberania da nazioen harremanetarako pasaporte bakarra, elkar ezagutzen dute nazio soberanoek, elkar errespetatzen, elkar zelatatzen, baina mugak ez dira zalantzan jartzen, eta nazioek ez dute onartzen bakoitzak bere mugen barnean izan ditzakeen arazoei buruzko aholku, presio edo baldintzaketarik.\nEskubideena da beste falazia bat. Eskubideak ez dira eskatzen, edo ez dira ematen. Eskubideak antolatu egiten dira. Eta historiak erakutsi digu, besteak beste, zuk indarra baldin badaukazu daukazula eskubidea, eta indarrik ez baduzu ez duzula eskubiderik izango ezertarako. Ez da eskubide kontua; indar kontua da. Indarra nondik sortzen da? Antolamendutik. Eta antolakuntza nondik datorkio herri bati? Hezkuntza politikotik. Hezkuntzak zer dakar? Estrategia politikoa.\nPolitikoek haien ezintasuna babesteko erabiltzen dute eskubideen auzia, eta jendea engainatzen dute krudelki. «Eskubidea dugu!», esanarazten diote jendeari. A bai? Eskubidea duzu? Zeinek eman dizu, Madrilek? Madrilek ez dizu ezer emango, bere buruaren kontra doanik behintzat. Eskubidea antolatu egin behar da, zutik jarri. Horrek esan nahiko luke gure indarrak parekatu ditugula Madrilekin. Baina indarrik ez daukanak beti ibili behar du eskubideak eman nahi ez dizkion horri ate joka, eta gu Madrilekin hala gabiltzala iruditzen zait.\nZeren Madrilek hauteskundeak antolatu eta guk herri bezala hauteskundeotara aurkeztu behar dugula esatea ostikada bat iruditzen zait intelijentzia politikoari. Nola aurkeztuko gara gure helburu politikoa ukatzen duen nazio baten hauteskundeetara? Horrek ez du ez hanka eta ez buru. Herri bezala erantzutea hau litzateke: ez aurkeztea hauteskundeetara, ez parte hartzea. Esatea: guk, nazio menderatu bezala, erabaki dugu estatu menderatzailearen hauteskundeetan ez parte hartzea, ez dugulako zuen lurraldetasuna bermatu nahi, ez dugulako zuen legitimitatea zilegiztatu nahi, ez dizuegulako eman nahi eskura gure gainetik dauden eskubideen aginte-makila.\nBildu jaso dituen botoen esklabo da gaur egun; orain eutsi egin behar. PNV inertziarik idorrenaren esklabo da, berriz. Konstituzionalistek, aldiz, zein erraz eta zuzen betetzen duten euren estrategia. Ezetz esaten dakite, Javier Rojo Senatuko presidenteak PNVri esan dion bezala erabaki-eskubidea konstituzioan sartzeko proposamenaren aurrean. Andoni Ortuzarri, aldiz, kazetari xume batek esan dio gauza berbera El Pais egunkarian. Ortuzarrek dionean Ibarretxe planak Madrilen porrot egin zuela, baina Euskadin ez, arraposten dio kazetariak: «Bai, baina legalitatea han dago». Eta Ortuzarrek: «Bai, eta guk onartzen dugu, baina ea ea…».\nGauza ez da konplikatua, Ghandik filmean erantzuten dion bezala agintari ingelesari, honek zera esan dionean: «Zer nahi duzue, gu hemendik alde egitea, besterik gabe?». «Bai, horixe nahi dugu. Besterik gabe». Ghandik antolatu zuen herrialde erraldoi bat. Ameriketako Estatu Batuetan ere bildu zituzten 50 estatu. Euskaldunok ezin ditugu zazpi probintzia txiki bildu?\nEsan izan didate batzuetan: «Zu politiko guztien aurka zaude». Ez. Ni politikaren alde nago. Oso, gainera. Gaur, independentziaren aldeko estrategia bat aurkeztuko balute, haien alde nindukate erabat, ni eta zientoka milaka gehiago. Horregatik, tristura ikaragarria sortzen dit politikoek politikarik egiten ez duten gizarte batean bizi beharrak, lan egin beharrak, eta urteak pasa arren ez dugula zipitzik ikasten baieztatu beharrak behin eta berriro.\nAndoni Olariaga Azkarate on September 4th, 2011 at 11:39 am:\nZer gertatzen zaie gure literatoei?\nZur eta lur geratzen da bat herri honetako intelligentsiarekin. Pako Aristiren “Zer gertatzen zaie gure politikoei?” artikuluarekin gertatu zait niri, irakurri dudana ezin sinistu geratu naizela. Pentsatzen dut bateren baten erreakzioa artikulua irakurtzean hau izango dela: “a ze kritikoa den Pako!”, edota “a zelako egurra, inor ez da salbatzen!” bezalako komentarioak. Beno, niri fundamenturik batere gabeko kritikak eta purrustadak iruditzen zaizkit, zintzo esateko. Zergatik?\nArtikuluak aditzera ematen du gure politikoek ez dakitela Euskal Herriarekin zer egin edo ze ibilbide proposatu. Zertara dator purrustada hau? Bada, Bilduk abertzaleen arteko koalizio bat proposatu dielako Aralar eta PNVri, Espainiar hauteskundeetarako herri bezala joateko, Euskal Herriaren aitortza eskatzera. Aristiren ondorioa da ezker abertzalea noraezean dabilela, Arnaldok noizbait esan baitzuen PNVrekin jai dagoela, ez dagoela biderik egiterik eta abertzaleen indar metaketarako ere baztertu egin behar dela. Espainolez esaten den bezala, “mezclar churras con merinas” bikaina.\nKontua ez baita, ez, PNVk ze asmo dituen edo ez, partido del negocio vasco den edo ez, eta Euskal Herriarentzako inongo proiektu politikorik duen edo ez. Hori badakigu, ondo jakin ere. Badakigu ere gure herriko gazteak zeinen ongi torturatu dituzten, eta horretaz noizbait ere hitz egin beharko da. Baina kontua hemen bestelakoa da, ulertu nahi duenarentzat. Erreza da. Politika ez da printzipioekin pentsatzen eta egiten, ikasgai hori beharko lukete askok ikasia dagoeneko. Politika efikazia da, eta xakean bezala arerioa mugitzeko estrategia desberdinak aukeratu behar dira, gustukoak izan edo ez. Galdera ondokoa da: zer eragin dauka Bilduk PNVri egindako eskaintzak? Mugimendu horrek hau dakar ondorio bezala: 1. PNVk eskaintza ez du onartzen (interesatzen ez zaiolako) eta bere oinarri sozialaren zati bat haserretzen zaio, barne kontraesana sortuz. 2. PNV kontraesan larrian geratzen da Euskal Herriaren aitzinean. Hain zuzen, Bilduren eskaintzak PNVren jarrera erregionalista agerian uzten du, eta 2 bloke argi banatu: euskal herriaren aitortzaren bidean dabiltzanak batetik, eta erregionalistak, bestetik. Hortik PNVk Madrilen aurkeztutako autodeterminazioari buruzko mozioa, atakatik nolabait ateratzeko xake jokaldia.\nXakean genbiltzan, eta jarraituko dugu. Zergatik joan Madrilera? Aristik ohartarazten digu, Madrilgo hauteskundeak haien legalitatea legitimatzeko direla, ez direla demokratikoak, ia pentsatzen ote dugun Madrilek herri bezala onartuko gaituela non eta parlamentu espainolean, eta abar. Ondorio inplizitua hau da, beraz: tontoak gara, ez dugu maila ematen. Behar duguna soberania da, nazio antolakuntza, estrategia politikoa, eskubideak antolatzea (ez eskatzea), eta abar (ez dakit, pentsatuko du 50 urtez hemen pipak jaten egon garela-edo). Madrilera eskubide eske omen goaz, nora eta zapaltzen gaituen horrengana. Aristik suminduta galdetzen du: “nola aurkeztuko gara gure helburu politikoa ukatzen duen nazio baten hauteskundeetara?”. Politika xake partida bat dela ulertzen ez duenaren purrustadak dira hauek berriz ere. Izan ere, Bilduk ez du esan Madrilera politika egitera doanik, baizik eta zirikatzera, nazio bat garelako aitortza exijitzera. Noski, ez gara hain tontoak pentsatzeko eskubideak horrela lortzen direla. Hain zuzen, horregatik azken 50 urteetako borroka. Kontua ez da hori. Kontua Madrili zapatan harri koxkor bat sartzea da, molestatzea. Horrek ematen duen aukera da herri honen aitortzaren ukazioa eszenifikatzea, non eta Madrilen. Ongi etorria beraz!\nPakoren arrazoiketarekin, ordea, ez dakit ere zergatik gabiltzan udaletan, udalak gu zanpatzen gaituen Espainiar estatuaren menpe baldin badaude. Argumentazio horiek ez dute ez hanka ez buru, politikan dabilenarentzat. Eskerrak gure politikoek estrategia politikoa horrela pentsatzen ez dutela, bestela aspaldi desagertuak ginen!\nBukatzera bidean, Bildu botoen esklabo dela ohartarazten digu Aristik. Berarentzat gauza ez da hain konplikatua, eta Ghandi aipatzen digu, eta bere desobedientzia zibila, patatin patatan. AEBek 50 estatu bildu zituzten eta gu ez gara gai 7 probintzia biltzeko. Eta batak ze zerikusi du bestearekin? Justifikatu gabeko purrustada gehiago.\nAzkeneko parrafoa demasa da. “Independentziaren aldeko estrategia bat aurkeztuko balute?” Aristi batu egingo omen litzateke gurera. Nire galdera erreza da: estrategia, nork? Nori erreferitzen zaio “balute” hori? A klaro, ez da Aristi bera estrategia egiten dabilena. Aristik ez du prezio hori pagatu behar, beraz, sudur puntan jartzen zaiona esan diezaguke errespetu guztia galdua digularik.\nHorrelako kritika merkeak ikusita, pena ematen du bai, hainbeste urteren ondoren zipitzik ere ikasi ez dugula ikusteak.\nEspazioko gerlaria on September 5th, 2011 at 8:06 pm:\nGai honi lotuta irakurri beharrekoa : iparla.wordpress.com/\nIbanMIusik on September 16th, 2011 at 11:08 am:\nPako, Politikoeei bakarrik gertatzen zaie, gertatzen zaiena? Edo galdera jada aldatu da?\nHasteko, noiz egin da ba, nazio mailako estrategia bateratua, subirautzaren aldeko euskal estatu baten aldekoa, argia, gardena, aldebakarrekoa. Ba erantzuna litzateke, egin dena indar militarra erabilitakoa izan dela, orain retua litzakeena da, indar hori politikaren eremuan, erantzunkizunez artikulatzea. Karo, asuntua da baina hori guztia nortzukin, nondik, zelan artikulatu. Soldatadun baten bat ibiliko da pentsatzen ezta? Baina lehenik eta behin, Euskal Estatuaren alde garenok zeintzu gara? Zelako estatua nahi dugu? Nork emango digu zertifikazioa, nazioartean? NBE? Ba bueno, hori pentsatzen hausnartzen ibiliko direlakoan nago gure politikoak. Behingoz, arazoa etxean daukagu beraz. Askatzeko ekuazio ere jarrita dago arbelean.\nNoraeza, handia dela jakina da, Pako. Halako baten bazkari baten(zu etzara gogoratuko) baina nik, gogoan dut ba, 2009n edo, nola ziurgabetasun eraikia den garaietan bizi garela esan nizula. En fin, baina noeraza ez da berez negatiboa, baldin eta ortzia argitzeko bada. Putz- politikan, PNVk bai, asko du eskaintzeko. Putza. Horixe ere saldu egiten da, botoen truk. Menderatua, domatua, otzandua dela, noski baietz. Akaso eztakit, ene konjetura da-ta, biluztearen teknika erabili du Bilduk, kasu honetan, alegia esanez, PNV ikusi beza zure masa sozialak behingoz, ez zaudela euskaldun guztiok, herri modura, madrilera joatearen alde. Dena den, uste dut, regreso al pasadorik ez dagola, inorentzat jada.\nHauteskundeak dira estatu batek egiten duen gonbidapen bat jendeak parte har dezan. Estatu batek bere boterea legitimatzen du hauteskundeen bitartez, bere lurraldetasuna bermatzen du, eta eskubide guztien iturburua finkatzen du bere egituren baitan. Ados, egonik, galdera berdina izaten jarraitzen du, nun artikulatu behar dugu gure boterea(indarra)? Indarra nondik sortzen da? Antolamendutik. Eta antolakuntza nondik datorkio herri bati? Hezkuntza politikotik. Hezkuntzak zer dakar? Estrategia politikoa. San Gil de Vicente-k ere hortxe egin zuen bere diana. Heziketan. Baina heziketa hori nork egingo du? Menderatua, domatua, otzandua den elite akademiko instutzionalizatuak? Uff ba neure zalantzak ditut.\nEskubidea antolatu egin behar da, zutik jarri. Bai, karo, Txin-pun txin-pun katean peoi bezala lanean ibili nintzenean, preso ohi batek esaten zidan,\nA.joe herrian garai haietan Iban denek esaten zidaten, goazen, goazen denok! Ta badakizu zer gertatu zitzaidan Iban?\nBeraz Zutik jartzearenari ere buelta pare bat eman behar zaizkio, Pako, zutik jarri orduko. Ze nik adib, argi daukat, zutik jartzen banaiz, parean dudana lurrera botatzeko dela, alegia, zutik mantenduko naizela. Bai ala bai.\nHerri bezala erantzutea hau litzateke: ez aurkeztea hauteskundeetara, ez parte hartzea. Karo arlo ekonomikoan, bankuetatik dirua ataratzea bezalako apustua da hori. Baina, esatea da bat, egitea beste bat. Aginte makila berria antolatzeko bidean gaudela uste dut. 20N ez dut uste ezer aldatuko duenik. Botoen esklabu partidu politiko guztiak dira. Konstituzionalistek, ezetz esaten dakite, karo-karo diferentzia nabarmenakin, defendatzeko armada militar osoa dutela, estatu baten estruktura guztiarekin.\nGauza ez da konplikatua. Ez papelean, ez da ezer konplikatua. Pako, hasi zaite, adib, adostasuna bilatzen bizi zaren tokiko eskaileran, auzokoekin. Bufff berez ez du ematen konplikatua baina la ostia de diosss da konplikatua. Asuntua da, baina independentziaren aldeko estrategiaren zain barik, ea bakoitzak zer egiten dugun euskal estatu baten alde, galdera berria mahai gainean dagoela. Karo, horrek ere berdinak izatea eskatzen du. Baina tartean beste ekuazio bat dugu askatzeko, alegia, Nork nahi du, sintomaz gozatzen jarraitu?


Buru gaixotasunaren inguruan pentsaerak ireki eta estigmak ixteko jardunaldia | Asasam\nHasiera » Buru gaixotasunaren inguruan pentsaerak ireki eta estigmak ixteko jardunaldia\nBuru gaixotasunaren inguruan pentsaerak ireki eta estigmak ixteko jardunaldia\nFedeafesen bildurik dauden elkarteek Buru Osasunaren Munduko Eguna ospatuko dute urriaren 18an, Laudion. Aurten aukeratutako leloak, “Pentsaerak irekiz, estigmak itxiz”, gaixotasun psikikoen inguruko aurreiritziak gainditzeko helburuari erreferentzia egiten dio. Zentzu horretan, euskal elkarte-mugimenduak herritar guztiak ospakizunetan parte har dezaten gonbidatu nahi ditu, kolektiboari babesa emateko xedez.\nIzan ere, aurreiritzi sozialen ondorioz, “gaixotasuna duen pertsonak tratamenduari eusteko zailtasunak izaten ditu, lana topatzeko aukerak murriztu egiten zaizkio, eta harreman sozialetan ere oztopoak izaten ditu”, jakinarazi dute Fedeafesetik. “Pentsaerak irekitzeko” eta “estigmak ixteko” modu egokiena da “gizarteak buru gaixotasuna duten pertsonen eta senideen errealitatea zuzenean ezagutzea”.\nZehazki, “desgaitasuna duten kolektiboen artean, hau da lan munduan sartzeko zailtasun gehien dituena”. Horrela jakinarazi du María Ángeles Arbaizagoitia Fedeafeseko presidenteak. Estatistika Institutu Nazionalaren arabera, “nahasmendu psikikoa duten pertsonen soilik %15k du lanpostua”. Hori dela eta, lan babestuko programak abian jar ditzaten eskatzen du elkarte-mugimenduak, “lanak buru gaixotasuna duten pertsonen bizitza normalizatzen laguntzen duelako”.\nElkarte-mugimenduaren eskaera garrantzitsuenetarikoa da, halaber, “pertsonak euren gertuko ingurunean barneratzea helburu duen esku-hartze eredu komunitarioa” bermatzea. “Pertsona horiek euren komunitatean bizi eta gara daitezen bultzatzeko, ezinbestekoa da baliabide eta laguntzetan inbertitzea”, adierazi du Arbaizagoitiak. Eredu horrek “pertsonaren duintasuna errespetatu eta estigma sozialari aurre egiten laguntzen du. Gainera, buru gaixotasuna normalizatzeko mesedegarria da, gizarteak beste eritasunen moduan ikus dezan ahalbidetzen baitu”, erantsi du. Esku-hartze eredu hori errekuperazioarentzat onuragarria izateaz gain, “gastu publikoak txikiagotu egingo lituzke, partida garestienak asko murriztuko liratekeelako: ospitaleratzeak eta larrialdi zerbitzuak kasu”, ziurtatu du.\nAsasamek bere gain hartu du aurtengo buru osasunaren aldeko euskal festaren antolaketa, eta hiru lurraldeetako hainbat erakunde izango ditu gonbidatu. Ekitaldiak goizeko 11etan Aldai plazan hasiko dira, erakundeetako eta elkarteetako ordezkariek adierazpenekin. Radio Llodioko Iratxe Estrada kazetariak inaugurazio ekitaldia aurkeztuko du eta Azeritopo Trikitixa Taldearen musikak jaia girotuko du.\n11:30ean Los Arlotes musika taldearen emanaldia izango da plazan bertan. Gainera, 14:00ak arte, buru osasunari buruzko informazio standak egongo dira, baita Euskadiko buru gaixotasuna duten pertsonek egindako eskulanen erakusketa eta salmenta postuak ere. Sabela betetzeko aukera ere izango dute bertaratuek, txorizo eta odolki pintxo-potean. DJ Victor arduratuko da musika-giroaz, eta etxeko txikiek Kirikiño Taldeak antolatutako jokoetan parte hartu ahal izango dute. Gainera, futbito partida jokatuko da, eta Txato Nuñez Athetic Club-eko jokalari ohiak egingo ditu arbitro lanak.\nFedeafesen barne dauden elkarteen bideoen proiekzioak egingo dira plazan, eta Asasamek bere 25. urteurrena ospatzeko antolatu duen buru osasunaren aldeko argazki lehiaketako lan onenen erakusketa ere izango da ikusgai.\nEguerdian, elkarteetako erabiltzaile, senide eta bazkideak Urduñako bainuetxe-hotelera joango dira elkarrekin bazkaltzera.


bideo chat erruleta\nDutenentzat dira irekita, jende berria eta maite komunikatzeko asko online, interesa izango da, hau online baliabide, erruleta. Hura gainditzen gaitasunak estandarra komunikazio-korrespondentzia ematen du, eta solaskide erabiliz Webcams elkar ikusiko, bere ordenagailuko pantailak eta eraman buruzko elkarrizketa. Gune honetan laguntzen pertsona erlaxatu eta egin berri interesgarri eta batzuetan kontaktu baliagarriak.\nHortik datorkio izena, eta chat\nEragina sorpresa aktibatzen irudimena, parte-hartzaile eta prozesua egiten komunikatzeko sartu moduko bat gaztelaniaz. Bat, hala nola, zaletasun handi bat da, psikologiko erliebe nekatuta errutina eta monotonia modernoa gizakiak.\nChat Erruleta guztiz anonimoa da, aukera ematen du, denek, nahiz eta gehienak kontserbadoreak parte-hartzaile sentitzen lasaia eta erraza berriketan edozein pertsona edozein gai interesgarri. Xarma naturala eta gaitasuna beren burua izan da, batzuetan gehiago natural baino enpresa aspaldiko ezagunak eta lagunak. Handi bat arteko distantzia fisikoa solaskide horiek laguntzen sentitzen gehiago independente eta doan.\nHau jatorrizko metodoa Datazio neska laguntzen mutilak garatzeko gizarte-trebetasunak, ikasten erraz elkarrizketa ihardun ezezagunekin, eta ez izan beldurrik betetzen solaskide da kategorikoa gogo Datazio hasteko. Erabili txat honetan ez du esan nahi beti bilatzen maitasun abentura, nahiz eta, hala nola, emaitza bat posible da. Jende askok erabili online chat errespetatzen komunikazioak, buruz irakasgai interesgarria beraiek eta beren birtuala lagunak.\nTxat dira zorrozki bete behar moral tradizionala arauak, beraz, ez izan beldur adierazpen rudeness eta okerraren portaera parte balizko solaskide.\nIrainak, indecent ekintza eta indecent eskaintzen kideak Bideo-txata lortzeko blokeoa administrazioaren\nHori dela eta, nahiz eta bere erraztasuna, egoera gunean da, oraindik ere oso duin eta benevolent. Bada ausazko solaskide edozein arrazoirengatik ez pozik elkar, jarraitu ahal izango dute bilatzeko jende interesgarria spinning birtual bat erruleta\n← Webgune interesgarri komunikazio\nOnline Dating eta Bakar harremanetan Datazio Online munduan →


Berriozar Berrian – Sorbeltz Elkartea\nLasai egoteko, lo egiteko…\nAste Santuko oporrak bukatzear, autokarabana bat baino gehiago ikus daiteke Berriozarko autokarabanen aparkalekuan. Gehienek gau bakarra igarotzen dute.\nZerua estalita dago, eta tarteka euria ari du Berriozarren (Nafarroa). Bi autokarabana besterik ez daude aparkatuta Berriozarko Plazaola kalean dagoen autokarabanen aparkalekuan. Aste Santuko oporrak bukatzear, autokarabanen joan-etorria izan da nagusi egunotan aparkalekuan.\nAutokarabanak uzteko Iruñerriko eremu bakarra da Berriozarkoa, eta 30 ibilgailu aparkatzeko tokia dago. Aste Santuan aparkalekua erabili duten autokarabanazaleek ez dute toki arazorik izan. Egunero, batez beste, hiru edo lau karabanak baino ez dute pasatu gaua aparkalekuan. Horien artean daude Eneko Garitagoitia eta Ainize Arritxaga bikotea, eta haien bost urteko semea eta urte bakar bateko alaba. Gaua aparkalekuan pasatu ondoren, alabaren gurdia hartu, eta herria ezagutzera abiatzear dira. Lekeition (Bizkaia) bizi dira, eta Zaragozatik (Espainia) oporretan bueltan, atseden hartzen gelditu dira herrian. «Atzo arratsaldean iritsi ginen, eta gaur [atzo] arratsaldean Gasteizko autokarabanen aparkalekura joango gara, han gaua pasatzeko», dio Garitagoitiak. Duela lau urte erosi zuten autokarabana. Harrezkero, ibilgailu horretan mugitzen dira oporretan. «Gustura ibili gara egunotan; ateri egin digu, behintzat». Ibilgailu ederra du Garitagoitia-Arritxaga familiak. Zazpi metro eta erdi da luzean. Hiru ohe handi —bi atzealdean eta bestea aurrealdean—, bainugela dutxarekin, sukaldea, egongela eta trasteak uzteko biltegiarekin.\nAutokarabanentzat egokituta dauden beste aparkalekuak bezala, Berriozarkoak ere badu autokarabanek sortutako ur zikinak eta komuneko gorozki urak botatzeko lekua, baita edateko ur hartunea ere. Erabiltzaile bakoitzak, 1.000 litro har ditzake. «Ur zikinak bota ditugu, eta garbia hartu dugu. Dutxatu, harrikoa egin, sukaldean aritu, denetarik egiteko aukera ematen dizu».\nOndoan aparkatuta dagoen autokarabanan, oraindik esnatzen ari dira. Garbiñe Arakama zegamarra da jaikita dagoen bakarra. Haren bi haurrak esnatuta daude, baina ohean oraindik. Arnedillon (Errioxa, Espainia) ibili dira oporretan, eta etxeratu aurretik gaua Berriozarren pasatu dute. «Zegamara (Gipuzkoa) zuzenean joateko nekatuegia nengoen, eta atseden hartzea erabaki nuen», azaldu du Arakamak. Zazpi lagunentzako autokarabana du, eta gustuko du modu horretan bidaiatzea. «Beste batzuekin elkartzen zara, lasai lo egiteko eta egoteko modua da. Oporrak dira, eta lasaitasuna eskertzen da. Horrela mugitzeak askatasuna ematen du. Hara eta hona nahi bezala ibiltzeko aukera dugu».\nAparkalekua Berrikilan enpresa publikoak kudeatzen du. Ura hartzeko fitxak emateko ardura du. Bi euro balio du bakoitzak, eta egunotan gutxi saldu dituztela dio Oskar Lasaosa Berrikilaneko kudeatzaileak. «Aste Santua motela izan da, zortzi fitxa bakarrik saldu ditugu». Dena dela, ibilgailu gehiago ibili direla azaldu du, batzuk ez dutelako urik hartzen. Autokarabanetarako eremua Berriozarko Udalak sustatutako proiektua da. Joan den irailean zabaldu zuten. Oraingoz, erabiltzaile asko izan ez arren, baikor da Raul Maiza Hirigintza zinegotzia. «Egunero hiru-lau autokarabana egon dira Aste Santuan. Udaberrian eta udan gehiago etorriko diren itxaropena dugu. Sare sozialetan ere orain ari da ezagutarazten eta zabaltzen».\nCategorías:\tNoticias - Berriak\t/ Sin respuestas / por aiako 10 abril 2013


Moldaviera (limba moldovenească edo лимба молдовеняскэ) errumanierak Moldavian hartzen duen izenetako bat da; eta bertan latindar alfabetoaz idazten da. Moldaviera eta errumaniera hizkuntza bera dira, baina arrazoi politikoak direla eta, Moldavian hizkuntzari batzuetan moldaviera edo errumaniera deritzo. Halaber, alfabeto zirilikoaz idatzita, moldaviera (Молдовеняскэ) Transnistriako hiru hizkuntza ofizialetako bat da. Moldaviera, berez, errumanieraren ipar-ekialdeko aldaera da. Moldaviako Konstituzioaren arabera, herrialdearen hizkuntza ofiziala moldaviera da; baina 1992ko Moldaviaren Independentzia Aldarrikapenean estatu-hizkuntza gisa errumaniera hartzen zen. (eu)\nMoldaviera (limba moldovenească edo лимба молдовеняскэ) errumanierak Moldavian hartzen duen izenetako bat da; eta bertan latindar alfabetoaz idazten da. Moldaviera eta errumaniera hizkuntza bera dira, baina arrazoi politikoak direla eta, Moldavian hizkuntzari batzuetan moldaviera edo errumaniera deritzo. Halaber, alfabeto zirilikoaz idatzita, moldaviera (Молдовеняскэ) Transnistriako hiru hizkuntza ofizialetako bat da. (eu)\nMoldovenească / Молдовеняскэ / Română din Moldova (eu)


Bi urtez gorputz eta arima jo gaituen, bi urtez Alarderik gabe utzi gaituen pandemiaren ondoren, gogoz eta indarberriturik ekingo diogu 2022ko Alardeari.\nAurten, gainera, badugu San Martzial borrokaren 500. urtebetetzea. Izan ere, ekainaren 30a jaieguna da gertakizun haren gogorapenez. San Martzial Alardea, geroago sortu eta etengabeko eboluzioan egonagatik ere, gure nortasunaren eta gure herri izaeraren sinbolo bilakatu da, irundarron ezaugarri bereizgarria; beraz, ondare hau datozen belaunaldiei helarazteko asmotan berrekiten diogu aurten. Kultura eta tradizioak, errituak barne, norbanakoen eta komunitateen nortasun iturri dira; talde baten kide izatearen zentzua ematen digute, hiritarron kohesioa sendotzen duten heinean.\nBorroka bat gogoratzea ez da ospatzea. Hain zuzen, historia ezagutu beharra dago, errepikatuko ez bada. Bizi garen garaiotan inoiz baino beharrezkoago dugu gerrari uko egitea, hori ezin baita gatazken konponbidea izan. Guk adostasuna ospatu nahi dugu, topaketa, pertsonen eta herrien arteko elkartasuna, ez gerra eta liskarra.\nSan Martzial oroitzapen historiko bat da. Alardea, berriz, bizi-bizirik dago, zirraragarria eta kartsua da, senidetzen gaitu, hari esker hiritar hobeak gara, jendarte hobea. Alardeak badu guztiok batzeko, integratzeko, desberdintasuna errespetatzeko eta berdintasuna bermatzeko bokazioa, ongi pasaz eta pasaraziz irundarren kohesiorako baliabide izatekoa. Hauexek ditugu, bada, bilobei irakatsi nahi dizkiegun balioak.\nAurten berriro eskatu diogu formalki Irungo Udalari, Jose Antonio Santano alkateari, Udal Alardea antolatzeko bidea zabal dezala –testua eskuorri honen kontrazalean irakur dezakezue–.\nUste dugu badela tenorea gure Udalak tradizio hau berreskura dezan, irundar guztion ondarea da eta.\nBaikor gaude eta badakigu berandu baino lehen gure hiriak Udal Alarde bat izango duela: hiritar guztiei zabalik, bat egiten lagunduko gaituen Alarde bat, berriro senti gaitezen irundar izateaz harro.\n2022 - 2019 - 2018 - 2017 - 2016 - 2015 - 2014 - 2013 - 2012 - 2011 - 2010 - 2009 - 2008 - 2007 - 2006 - 2005 - 2004 - 2003 - 1998\nNaiara Diez Manterola\nCristina Ubani Bazán\nIrati Amantegi Iriarte\nMaddi Sanz Sanchez\nJunkal Arruabarrena Rosón\nJesús Etxeberria Ugalde\nOlga González Hortet\n2022 - 2019 - 2017 - 2015 - 2014 - 2013 - 2012 - 2011 - 2009 - 2008\npdf jeitsi dezakezu\nLandetxa: 17, 23 eta 26, 20:00etan Bizilagunen elkartean\nBidasoa: 17(geldirik), 22, 24 eta 26, 20:00etan Palmera-Monteron. Tahona ondoan.\nOlaberria: 18, 23 eta 24, 19:30etan Willy ostatuan.\nAma Xantalen: 21, 22 eta 24, 20:30etan Peña kalean.\nLapitze: 20 (Pio XII plazan), 21 (Oñaurreko Ogi berri) eta 24 (Pio XII plazan), 20:00etan.\nAnaka: 21 eta 23, 20:00etan Txanaleta plazan.\nSantiago: 17, 22 eta 23, 20:30etan Oiasso museoan.\nDanborrada: Ekainaren 4, 11 eta 18, 16:30an Dunboa Txikin (geldirik). Ekainaren 27an 21:00etan Peña kalean.\nBanda eta Danborrada: Ekainaren 29an 20:00etan, Peña kalean, "herriari buelta" emateko. Ondoren, 21:00etan Urdanibia plazan.\nSantiago: 16:45tan Triangulu Plazan. Konpainiaren kontzentrazioa: 16:00etan Oiasso museoan.\nAma Xantalen: 17:10etan Urdanibia plazan(Moskun). Konpainiaren kontzentrazioa: 16:15etan Peña kalean.\nOlaberria: 17:20etan San Jose Obrero kalean. Konpainiaren kontzentrazioa: 16:00etan Willy tabernan.\nArtilleria: 17:55etan San Juan plazan.\nLapitze: 18:10etan Pio XII plazan. Konpainiaren kontzentrazioa: 17:00etan Pio XII plazan.\nLandetxa: 18:35etan Bizkaia kalean. Konpainiaren kontzentrazioa: 17:15etan Bizkaia kalean.\nAnaka: 19:00tan Embajador Pedro de Aristegui plazan. Konpainiaren kontzentrazioa: 17:00etan Puiana hiribidean.


Porlanaren azpian ereindako haziak - Bizkaiko Hitza\n2018, irailak 21 Albisteak, Asteko Gaiak, Bizkaia, Gizartea 258\nBerdea eta grisa. Garapena eta suntsiketa. Porlana eta lurra. Egoera dialektiko latzean irauten dute egun gizakiak eta naturak bizirik. Azken urteetan, aldaketa handiak izan dira, eta hiri proiektu berriek guztiz itxuraldatu dute Bizkaia. Eraikin berriek estali egin dituzte aspaldiko soroak; larre berdeak goizero bustitzen zituen ihintza hara eta hona lanera doazen autoen kristaletan sortzen da orain. Antzinako zonalde industrialen aurpegi garbiketak eragina izan du inguruko herrietan ere. Porlanak aurrea hartu die larre berdeei; horren adibide garbia da Uribe Kostaren egungo izaera.\nHan jazo da, orain dela gutxi, gizakiaren eta naturaren arteko gatazkaren azken borroka: Ibarbengoako aparkalekua. Luze jo du auziak. 2011. urtean eraiki zuten Ibarbengoako metro geltokia; aparkalekua egin arte, ordea, ez da irekiko, eta, beraz, atzerapenak geltoki fantasma bilakatu du gunea. Tosuko bizilagunek aparkalekuaren landa okupatu zuten, eta, zazpi urte horietan zehar, mota guztietako proiektuak, egitasmoak eta tirabirak izan dira: kanpaldiak, erresistentzia baketsua, martxak, manifestazioak, auzolana, nekazaritza… Urteetan luzatu zen erresistentzia jardunak, baina, ez zuen lortu bidea egiterik, eta ostera ere porlana lurrari gailendu zitzaion.\nLiskarraren zantzuak nabariak dira oraindik ere. “Tosukoa, egia esan, oso borroka aberasgarria izan da, eta, bataila galdu dugun arren, beste arlo batzuetan aurrerapauso handiak eman ditugu; adibidez, jendearen arreta eta txip aldaketa”, azaldu du Hodei Rodriguez Tosuko asanbladako kideak. Haren esanetan, Tosuko borrokaren ondorioz herritarrek ulertu dute zeresana dutela proiektu urbanistikoen aurrean ere. Aparkalekuaren obrak jada martxan daude, baina Rodriguezek argi du oraindik ere asko dutela esateko.\nHorregatik, beste ekintza bat jarri dute martxan: Tosutik Uribe Kostara, porlan azpiko lurra irauliz izeneko jardunaldiak. “Fase aldaketak bultzatu gaitu beste egitasmo mota bat egitera: Tosuko borroka, hasieratik, eskualde osoko borrokatzat hartu genuen, Ibarbengoako aparkalekua puntu estrategikoa zelako haien urbanizazio planean Bilbo Handiaren continuum urbano hori sortzeko”. Ez dute obrak geldiaraztea lortu, baina bai eskualde osoko jendea kezkatzea eta mobilizatzen hastea. Hala, jardunaldi batzuk antolatzea erabaki dute, haien borroka eskualde osora zabaltzeko. “Urbanizazioaren inguruan nolabaiteko kezka duten herri desberdinetako pertsonak batzea izan da helburua, eskualde mailan, gure herrietan ditugun arazoei buruz hausnartu eta zer egin dezakegun planteatzeko”, argudiatu du. Jardunaldien ostean, martxa bat egingo dute Erandiotik Gorlizera.\nEgun pairatzen duten garapen urbanistikoko prozesua aspalditik datorrela dio Rodriguezek, eta 2001. urteko BTA Baldintza Teknikoen Agiriaren ondorioz areagotu zela: “Orain dela 40 urte-edo, Bilbo metropoliaren arkitekturaren barruan, Uribe Kosta bizitegi gune bilakatzea erabaki zen; lo hiri erraldoi bat”. Adierazi du ordura arte Uribe Kosta tradizionalki landaz josita zegoen nekazaritza eremua zela. Baina, denboraren poderioz, landa horiek desagertuz joan dira. “BTAn bertan jada planteatu egiten da Bilbotik Plentziaraino continuum bat egiteko ideia, eta, krisiarekin moteldu bazen ere, argi dago ez dutela gelditzeko asmorik”.\nProiektu urbanistiko horrek haien eskualdea “arazoz josi” duela erantsi du Rodriguezek, eta jardunaldietako egitaraua horren isla da. Sei ardatz nagusi izan ditu, guztiak hirien garapenarekin eta urbanizazioarekin lotuak: lotarako herriak, mugikortasuna, prozesu parte hartzaileak, hazkundearen eta nekazaritzaren arteko talka, hiri udatiarren problematika, eta zurikeria. Herri bakoitzean arazo baten inguruko hitzaldia egin dute. Batzuk herri batzuen problematika zehatzak dira, baina gehiengoa eskualde osoak konpartitzen dituen arazoak direla nabarmendu du Rodriguezek. “Arazoak nahiko antzekoak dira eskualde osoan, gauza batzuk zenbait lekutan nabariagoak diren arren. Hazkunde urbanistikoa da arazo guztien arteko haria, eta, azken urteetan argi ikusi dugunez, horrek zurikeria dakar inplizituki”. Hori ikusita, herriak zeresana duela ulertarazi nahi dute.\nUribe Kostako eskualdean, etxe ugari egin dira urteotan. Tosuko asanbladak salatu duenez, haien eskualdea Bilbo Handian eta Txorierrin lan egiten duten pertsonentzako lotarako eskualde bihurtu nahi dute, eta horrek ondorio latzak ditu herritarren bizi baldintzetan. “Hasteko, jende gehienak egunero joan behar du Bilbora edo Txorierrira; mugikortasun eta kutsadura arazoak areagotzen dira”, adierazi du. Lotarako herriak “toki mortuak” direla salatu du, trantsiziorako pentsatuta daudelako. “Errepide handi eta ingurabideen ondorioz, herria isolatuta geratzen da, eta lekuak, pixkanaka, zeukan bizitza guztia galtzen du”. Zerbitzuak ere oso urriak direla azaldu du. “Apenas dagoen aisiarako tokirik, eta, beraz, autoa funtsezkoa da edozer gauzatarako: herrian ez dago ezer; lursailak etxebizitzak eraikitzeko erabiltzen dituzte, eta espazio handiak erabiltzen dituzte; saltoki guneak eta denda handiak baino ez dituzte eraikitzen”. Beraz, autoan oinarritzen dira bai aisia eta baita bizitza ere, Rodriguezen esanetan, eta horrek umeei eta zaharrei egiten die kalterik handiena.\nLotarako herri batean bizitzean, mugikortasuna funtsezkoa bilakatzen da egunerokoan. Autorik gabe, adibidez, isolatuta geratzen zara, Rodriguezek dioenez, eta garraio publikoaren menpe. Uste du, ordea, autoak arazoa direla konponbidea baino gehiago. Leioan, adibidez, Artatzako errepideak herri osoa zeharkatzen du, eta 100.000 auto igarotzen dira egunean. “Zifra oso kezkagarriak dira, megalomanoak”. Gogoratu du, gainera, “supertunelaren proposamena” mahai gainean dagoela orain: “Konponbide bat balitz bezala saltzen dute, baina gure ustez ez da hala izango. Ez du zentzurik autoaren erabilera are gehiago bultzatzeak autoan oinarritutako mugikortasun arazo bat konpontzeko”. Rodriguezek dioenaren arabera, Uribe Kostan “etxe mordoa” eraikitzen badira, eta Txorierrin, berriz, “industrialde pila bat”, azkenean jendea egunero batetik bestera mugitzera bultzatzen duzu, horrek dakartzan arazo guztiekin. “Tokiko garapena sustatu beharrean, lanera edo ikastera joateko edota beste edozer gauza egiteko mugitu behar izatea sustatzen dute, eta garraio publikoaren eskasiak garraio pribatuaren menpe bizitzera kondenatzen zaitu”.\nAzken urteetan biztanleria txikitu egin da Uribe Kostan, eta aurreikuspenek diote joera areagotu egingo dela. Hala ere, Getxoko Udalak zenbait etxebizitza eraikiko ditu Algortako Andra Mari auzoan. 2013. urtean, HAPO Hirigintza Antolamenduko Plan Orokorra berrikusteko, prozesu parte hartzaile bat jarri zuen martxan udalak. Bertan parte hartu zuten herritar gehienek proposatu zuten gehiago ez eraikitzea Andra Marin, baina Getxoko Udalak ez zuen proposamena kontuan hartu. “Horregatik egingo dugu berba prozesu parte hartzaileek dakartzaten tranpen inguruan. Izan ere, instituzioek halako prozesuak erabiltzen dituzte batzuetan haien erabakiaren propaganda egiteko edota nolabait justifikatzeko; eta, ateratzen dena ez badator bat haien iritziarekin, ez dute kontuan hartzen”, kexatu da Rodriguez.\nJardunaldietako arazorik “lokalenetarikoa” da; hots, estrategia berari erantzuten dion arren, herri batzuei soilik eragiten dien arazo bakarrenetarikoa. Plentzia eta Gorlizeko herriekin dago lotuta batik bat; herri horiei izugarri ugaritzen zaie biztanleria udan. “Plentzia eta Gorlizen 5.000 pertsona inguru daude erroldatuta, eta udan ia 20.000 egoten dira; hau da, biztanleria laukoiztu egiten da, eta horrek arazo asko dakartza”.\nHorrekin batera, gazteentzat etxebizitza aurkitzea “oso zaila” dela salatu du: “Etxe asko hutsik egoten dira urte osoan, beste herri batean bizi eta udan soilik datozen pertsonenak direlako”. Gainera, hark dioenez, eraikitzen dituzten etxeak udatiarrengan pentsatuta daude, eta ez dira batere merkeak: “Etxebizitza garestiak dira, igerilekua duten etxeak, igual Neguriko gazteentzako egokiak, baina besteontzat ez dira oso baliagarriak”.\n“Guk beti egin izan dugu nekazaritzaren aldeko apustua, eta, egun, gazteentzat ezinezkoa da eremu horretan lanean hastea”, nabarmendu du Rodriguezek. Haren esanetan, lursailen birkalifikazioak ezinezko egin du gazteek lur zati bat eskuratu ahal izatea: “Jendeak oso garesti saltzen ditu lursailak, espekulazioaren ondorioz negozio on bat egiteko aukera izango duten esperantza dutelako edota haien lurrak jada urbanizatu direlako”. Horrez gain, Rodriguezek dio eskualdeko landa eremu gehienak suntsitu egin dituztela, errepideak, etxebizitzak edota gune komertzialak eraikitzeko.\nTosuko borroka landa eremuaren eta porlanaren arteko azken liskarra izan da, bi ereduren arteko azken talka. Rodriguezen hitzetan, “lurrak espekulaziorako objektu bilakatu dira; berdeguneak mozkinen izenean estaltzen dituzte. Tosukoa horren aurka sortutako borroka zehatza izan zen, baina, arazoa orokorra izanik, erantzunak ere halakoa izan behar du orain, orokorra”.\nJardunaldietan proposatu dituzten saio guztietan hirigintza ereduaren inguruko problematika landu dute. “Zerbait oso abstraktua iruditzen zaigu, eta askotan esaten digute gauza neutroa dela, interesik gabekoa; baina gure analisia kontrakoa da”, ondorioztatu du. Rodriguezek deritzo urbanizazio prozesuetan kapitalaren interesak gailentzen direla, eta, beraz, “inposatutako” hiri ereduak kapitalaren metaketa bultzatzea duela helburu. “Guk horren aurka egin eta pertsonen beharrizanetan oinarritutako eredu bat eraiki nahi dugu”.\nHori dela eta, jardunaldiokin agerian utzi nahi dituzte haien herrien eraldaketaren atzean dauden interesak, eta bestelako hiri eredu bat eraikitzeko bidean antolatzen hasi. Jendearen gogoak zein diren ikusi eta “zer egin dezaketen” hausnartuko dute. “Jendea prest badago, lanketaren bat aurrera aterako da”. Jada saio guztiak eginak dituzte, eta “oso arrakastatsuak” izan dira. “Gutxi batzuen diru gosearen mesederako urbanizazio neurrigabe eta zentzugabe batzuk dakartzan etorkizun grisa eragotzi nahi badugu, ezin gara instituzioen zain geratu”, adierazi du.


"Mutuaren hitza", beste harribitxi bat Harriet argitaletxearen eskutik — Eibar.ORG | Eibarko peoria\nHemen zaude: Hasiera / Blogak / e-gorblog / "Mutuaren hitza", beste harribitxi bat Harriet argitaletxearen eskutik\n"Mutuaren hitza", beste harribitxi bat Harriet argitaletxearen eskutik\ne-gor 2018/11/27 22:12\nBi album barne hartzen dituen edizio osoan atera du Laurent Galandon eta Fréderic Blier-en lan polit hau\nIrudia: Fréderic Blier\nHarriet argitaletxeak XX. mende hasierako zinema munduko istorio bat dakarkigu udazkeneko nobedadeetako bigarren honetan, Mutuaren hitzan alegia. Laurent Galandonek idatzi eta Fréderic Blierrek marraztutako komiki bikoitzean, Celestin gaztea Parisera iritsi da zine zuzendari izateko asmoarekin. Dekoratzaile gisa hasten da estudio batean, eta lagun batzuekin batera film bat filmatzen hasiko da, ezkutuan eta gauez, estudioko baliabideak erabilita, horrek dakartzan arriskuekin... Istorio oso polit eta samurra. Eta amaieran, zinemaren hasieraren historia kontatzen da benetako argazkiz hornituta.\netiketak: Mutuaren hitza, Harriet, komikiak


Bizkaiko Foru Aldundiak 251.313 eurotako laguntza emango dio Urduñako udalari - - Aiaraldea.eus\nBizkaiko Foru Aldundiak 251.313 eurotako laguntza emango dio Urduñako udalari\nIzar Mendiguren Cosgaya 2013-07-11 09:40\nUdalak dekretuko laguntzak jaso ahal izateko baldintzak bete ez dituen arren, beste aukera bat emango dio Bizkaiko Foru Aldundiak Urduñako Udalari. Urduñak aurkeztutako planak ez du udal kontu-hartzailearen oniritzirik. Alabaina, Bizkaiko foru aldundiak onartutako dekretuaren bidez 251.313 euroko laguntza emango zaio, 2013ko ekitaldian udalak duen zorpetzea gutxitu asmoz.\nUdalak dekretuko laguntzak jaso ahal izateko baldintzak bete ez dituen arren beste aukera bat emango dio Bizkaiko Foru Aldundiak Urduñako Udalari. Urduñak aurkeztutako planak ez du udal kontu-hartzailearen oniritzirik. Alabaina, Bizkaiko foru aldundiak onartutako dekretuaren bidez 251.313 euroko laguntza emango zaio, 2013ko ekitaldian udalak duen zorpetzea gutxitu asmoz.\nDekretuaren testua datorren asteartean aurkeztuko dute Gobernu Kontseiluan. Izan ere, Bizkaiko Foru Aldundiak egoerarik txarrenean dauden udalei laguntzeko lanean ari da.\nAzaldu dutenez, Urduñaren kasuan, udalak ez zituen bete aurreko dekretuko laguntzak jaso ahal izateko baldintzak eta aurkeztutako saneamendu-planak ez zuen udal kontu-hartzailearen oniritzia. BFAren arabera, azken aukera eman nahi diote udalari: "251.313 euro hauek eta 300.000 euroko beste diru-laguntza bat eskuratu ahal izango ditu, 2013an ordaindu ahal izateko Urduñaederra sozietateak dituen zorrak".\nLehendakaritzako foru diputatu eta Aldundiaren bozeramaile Unai Rementeriak berretsi du Aldundia beti egon dela laguntzeko prest, baina "plan errealak" aurkeztu behar direla: "Plan horiek udalaren onespena izan behar dute, bai eta udal kontu-hartzailearen aldeko txostena eta Aldundiko teknikarien oniritzia ere".\nDiputatuak erantsi du Urduñako Udalak eta udal sozietate horrek duten zorraren irtenbide globala udalaren beraren eta bertako agintarien eskuetan dagoela: "Beraz, ez dute saiatu behar beren erantzukizuna beste administrazio batzuei edo bizkaitarrei leporatzen".\n"Urduñak merezi du" plataformaren kritika\nUrduñak Merezi Du plataformaren aburuz Bizkaiko Diputazioak herritarren aurrean ongi geratzea du helburu: "Plataformak ez du baloratuko udalaren kontuak salbatzeko laguntza teknikoki eta ekonomikoki nahikoa den edo ez. Adierazi nahi duguna azken neurri honekin diputazioak Urduñaren alde zerbait egin duela erakutsi nahi duela da, baina ez dutela ahalegin handirik egin. Udalak 5 miloi euroko zorra du, eta 500.000 euroko laguntzarekin ezin dugu urtea igaro". Horregatik, azken erabakia "gaurko ogia biharko gosea" dela salatu dute. Eragilearen iritziz Urduñan behar dutena herriko ekonomia aktibatzeko plan bat da, herritarrek zerbitzuak mantendu eta hobetu ditzaten.\nHori dela-eta, gaur 12:00etan Bizkaiko Diputaziora joko dute, erakundearen inplikazioa eskatzeko egin duten sinadura bilketa entregatzera. "Beste herri eta saskibaloi taldeek bezala Urduñak eta bertan bizi diren 4000 bizkaitarrek merezi dute", erantsi dute.


Elektrizitatea uraren indarraz - Ahotsak.eus\nElektrizitatea uraren indarraz Errotetako uraren indarra elektrizitatea sortzeko ere erabiltzen zen dinamo bidez.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan BRM-015-016 kodeko bideoa nahi duzula aipatzea: ahotsak@ahotsak.eus\nErrotetako uraren indarra elektrizitatea sortzeko ere erabiltzen zen dinamo bidez.\n- Eta hori ure ez zenduen ibiltzen elektrizidadie eukitzeko-edo?\n- Bai, be bai, aprobetxeten izen da horretan be bai, bai. Geur eukin ddun errotie izeten izen dana geure errotan gure etxie ba izetielez esate baterako, ha ta beste hogeta hamar metrure edo berrogei metrure edo berrogeta hamar metrun-edo. Gero han dinamo bat, dinamue. Ta errotien uretik hartunde ha dinamue han etxien, argidxe eitteko, argidxe eukin ddun.\n- Semea: barridxun lelengokoa.\n- Bai, gure barridxun bai. "Ciento veinti cindo ciento treinta voltios" baie argi izaten die, bastante motelak.\n- Semea: Lelengo argidxe ha izen zan.\n- Lelengo ard¡gidxe ha izen zan uregaz, errotako uregaz. Errotako ure aprobetxaten dala instalasiñuek urenak-eta. Gero han dinamu ipiñitte, dinamu ba elektrizidadie. Ure-errotak ba uregaz artue idxo ta ure gero dxuten izen da beste erreka batera. baina gero han eukin doguz iñoz holan be egon die errotak be, mixtos, mixto.\n- Ta zemat erreka pasetan zien handik?\n- Errekak? errekie bat Sollube, bat dator erreka handidxe ur asko datorrena. Han dauz gero presak eta presan hartzen dozu ta due presatik errotara arte badue ubidetik. Ta gero handik gero handik beste errota batera. Hamen badau errota bat, beste errotie dau igual ba ehun metruen, beste errota bat, gero beste ehun metruen beste errota bat, etxitan. Haretara danetara dau beti uren ubidiek, ubidek, ubidek, ure dxuteko lekue. Gero errekatik aparte ba solutara pasau izen du ure erregateko letxugek eta berdurie eta hartzeko ure. Euririk ez deuelez eitten beti gusture, danan gustue, ba handik errotako uretik erregaziñuek eta horrek danak, mobimientu guztidxek urenak. Politto egoten izen da.\nEtxeko argindarra, gero eta hobea\nPobre bizi zen arrantzalea: harrapatutakoa ezin saldu\nUnanueren argindar zentrala\nArgindarra jarri zutenekoa\nKinkea eta farola, argia egiteko\nArgia lortzeko baliabideak


Oslo, judutartasuna eta boikota –\nArinki erabiltzen ditu Iruñeako Udalaren kontra ACOMek (Acción y Comunicación sobre Oriente Medio) “judenfrei” bezalako Holokaustoko erreferentziak, Palestinaren eta BDZ mugimenduaren alde egiteagatik, ustezko antisemitismoaren inposatzea salatzeko, Palestinan, biztanleriaren egunerokotasunean pairatu beharrezkoaz gain, “gas the arabs” bezalako pintadak aurki daitezkeenean.\nIsraelen fatxada demokratikoaren estalkia guztiz erori den une honetan gure egiten ditugu bidegabekerien kontra, beraz BDZren alde egiten duten judutarren hitza, baita Ilan Pappé, Judith Butler edota Hanna Arendt-en ondarea eta judutartasuna aldarrikatu ere; ez ordea, Theodor Herzl, Sheldon Adelson edo Benjamin Netanyahurena, 70 urteren ostean, oraindik oinarrizko eskubiderik gabe bizi den biztanleriaren egoeraren sustatzaileak.\naskapena, Ekialde Hurbila, internazionalismoa, Israel, judutartasuna eta boikota, Oslo, Palestina, sionismoa, sionistak\n2 pentsamendu “Oslo, judutartasuna eta boikota”-ri buruz\nMaialen 2018-10-24 14:20\nPalestindarrek hasiera hasieratik argi azaldu zuten bake akordioa betetzeko asmoa, bai… Ze gaiztoak diren batzuk, eta ze zintzoak besteak. Ze erraza arazoa, eta ze sinple konponbidea.\njoanikot 2018-11-21 22:43\nPalestinakoa eta beste antzeko gatazketan zatiketa ez da gaizto eta zintzoen artekoa zapaltzaile eta zapalduen artekoa baizik. Eta erraza da haiek bereiztea: kolono sionistak dira zapaltzaileak eta palestinarrak zapalduak. Ez da sinple konponbidea baina. Honen konplexutasuna ez da intelektuala, ordea. Argi baitago zapalkuntza hura desegiteko egin beharrekoa: estatu sionista suntsitzea. Materiala baizik. Zapaltzaileak askoz indartsuagoak direlako.


"Idazteak bizipoza ematen dit" - Aiaraldea.eus\n"Idazteak bizipoza ematen dit"\nAitor Aspuru Saez 2019-02-28 08:32 Kultura Laudio\nPATXI ITURREGI (Laudio, 1952) literaturaren mundura itzuli da Ur biren artean liburua argitaratuta. I. Mundu Gerran eta itsasoan dago girotua eta 12 ipuinez osatua dago.\nPatxi Iturregi bere liburuarekin. / Aiaraldea.eus | Ikusi handiago | Argazki originala\nLiburu berria plazaratu duzu, zenbat denbora eman duzu horrekin?\nNire bizitzaren une batean, ezinezkoa zitzaidan uztartzea lana eta zaletasuna. Depresio baten ondorioz aukeratu behar izan nuen, eta literatura idazteari utzi nion.\nBestelako gauzak idazten jarraitu nuen, baina une txarra izan zen niretzat. Liburu denda batean sartuz gero, tristura ikaragarria sentitzen nuen. Erdi negarrez atera behar nintzen, txarto sentitzen nintzelako. Denboraren poderioz sentsazio hori baretzen eta lasaitzen joan zen eta berriro idazten hasi nintzen.\nOrain erretiroa eta arnasa hartu dudala, sendo eta indartsu sentitzen naiz eta ekin diot idazteari.\nUr biren artean liburua argitaratu berri duzu, 12 ipuinez osatutakoa. Itsasoa eta I. Mundu Gerra dira kontakizun guztien ardatzak, zergatik?\nNik ez nuen aukeratu, berez etorri zitzaidan. Komiki gidoi bat idatzi nahian hasi nintzen. Horretarako hautatu nuen historia erreala; Erribero goletarena. Wolframaren kontrabandoan ibili zen itsasontzi hori I. Mundu Gerran. Mineral oso preziatua zen eta Bilbon hartzen zuen eta Kanariar Uhartetara eramaten zuen. Itsaspeko alemaniarrek jasotzen zuten.\n"Fikzioa lantzen dut, ez dut ezer historizista egin nahi"\nHorrekin hasi nintzen, baina fikzioa lantzen dudanez, bestelako kutsua eman nion historiari, ez dut zerbait historizista egin nahi. Konturatu nintzen istorio horren arrimura bururatzen zitzaizkidala fikziozko bestelako kontakizunak, askoz interesgarriagoak.\nBerehala sumatu nuen hortik aterako zela liburua eta horregatik aukeratu nuen garai hori. Garai interesgarria da. Alde batetik, I. Mundu Gerran neutrala zen estatu espainiarra eta neutraltasunak ekarri zuen une historiko ona aberastasuna sortzeko kanpoko gerrari esker. Denetarik saltzen zuten: armak, elikagaiak, oihalak...\nAsko ikertu duzu liburua idazteko?\nIkerketa gutxi egin dut. Garaiko hemerotekara jo dut, eta informazio dezente dago. Gure inguruan ere ezaguna da. Nik fikziotik landu dut apur bat.\nHala ere, zuk itsasoan lan egin duzu.\nBai, nik nautika ikasi nuen Portugaleteko Eskola Teknikoan eta pilotu egin nintzen. 70eko hamarkadan ibili nintzen itsasoan, 3 urtez, ez oso denbora luzean.\n"3 urtez itsasoan egin nuen lan 70eko hamarkadan"\nGero soldaduska bete behar izan nuen eta itzuli nintzenean 80ko krisia topatu nuen. Ontziola handiak itxi zituzten. Garai horretan bazegoen aberastasuna eta hainbat enpresek (Letasa, Artola...) itsasontziak ekoizten zituzten.\nGuztiek egin zuten porrot eta lanik gabe geratu nintzen. Orduan euskara ikasi berria nuen eta AEKn lanean hasi nintzen irakasle moduan. Euskarazko irakaskuntzan sartu nintzen eta han eman dut bizitza osoa.\nZure esperientzia islatu liburuan?\nNik ez dut eleberri autobiografikorik idazten. Jakina, beti erabiltzen dut nire esperientzia, itsasoan izandakoa, alegia, giro hori deskribatu ahal izateko. Badakit nolakoa den itsas giroa, baina beste guztia literatura da.\nEsaterako, nik egile klasikoetatik asko jaso dut: Joseph Conrad, Mellville, Stevenson, Jack London... Nor ez da liluratzen literatura horrekin?\n"Egile klasikoak oso gogoko ditut: Joseph Conrad, Melville, Stevenson, Jack London..."\nEuskaraz ere egon da zerbait, baina xumeagoa, arrantzari lotuta baitzeuden. Zentzu horretan, nik berrikuntza ekarri nahi izan dut, merkantzia-ontzien bizimodua islatuta.\nNik beti entzun izan ditut itsasoko istorioak eta gustuko nituen. Nire amaren aldeko familia itsastarra zen eta naufragioen, kontrabandoaren eta itsasontzien kontuak entzuten nituen. Nire amamaren etxeko jantokian ikusgai zeuden nire aitonak lan egindako ontziak: Aritzatxu, Urkiolamendi... liburuan agertzen diren itsasontziak horiek dira.\nNola agertzen da I. Mundu Gerra liburuan?\nGerra beti dago atzeko oihal baten moduan. Istorio guztietan agertzen da, baina kontakizunen muina ez da gerra, baizik eta amodioa, tratu txarrak edo mendekua.\n"Kontakizunen muina ez da gerra, amodioa, tratu txarrak edo mendekua dira, eta guda atzeko oihala da"\nHori bai, Europako gerra beti dago atzean eta batzuetan agertzen da. Adibidez, itsastar batzuek bidaiatu behar dute Tangerretik Cardiffera eta bidean agertzen dira itsaspekoak edo mehatxuak. Amodiozko istorio batean gerraren oihartzuna dago, esaterako.\nBadago beste ardatz bat ipuin guztietan, aldez edo moldez. Kontakizun guztiak Bilbo hirira edo itsasadarrera lotuta daude.\nIdeia berriak dituzu idazteko?\nGenero laburrean oso eroso sentitzen naiz. Eleberri luzeak ez ditut gogoko. Edonola ere, bi liburu idatzi ditut itsasoari buruz eta hau da beste baten jarraipena da, Haize kontrarena, hain zuzen. Horrek bazuen ere itsas giroa eta trilogia osatu nahiko nuke, Barojak egin bezala, nahiz eta berak azkenean tetralogia egin.\nGero badaukat beste ipuin mota bat, honetatik aldenduta, nire hirugarren liburuan -Diorama- jorratutakoa. Gogoko izango nuke ere komiki baten gidoia idaztea.\nAtzera begira pozik zaude idatzitakoarekin?\nBai, oso ondo ikusten dut. Lehenengo liburua ondo baloratu zuen kritikak. Itsas munduko istorioak biltzen zituen. Behi Eroak liburuarekin aldendu nintzen gai horretatik eta hirugarren liburuarekin ere oso pozik geratu nintzen. Ipuingintza landu nuen, baina beste estilo batekin.\nHonekin hasierara itzuli naiz eta poz-pozik nago. Hain denbora luzean geldirik egon ez banintz hobeto egongo litzateke, baina horrela suertatu da.\nIdaztea da nire bizitzaren erdia. Nik gozatu egiten dut idazten. Beste egileei entzuten diedanean, batzuek esaten dute terapia moduan egiten dutela, eta beste batzuek ogibidea dutelako. Niri bizipoza ematen dit. Amateurra naizenez, askatasun osoa daukat nahi dudanari buruz idazteko.


“Kuntza”-tik “gintza”-ra : Norabidea\n[GARA egunkarian argitaratua / 2014-11-30]\nAzurmendiren azken liburuak, berriro ere, bete-betean jo du «garrantzirik gabeko» eztabaida politikoaren erdigunean. Izan ere, Renan-en lanaren interpretazio zuzenari buruz kezkatzea, edota bi nazio kontzeptu klasikoen arteko nahasmen teoriko-praktikoa argitzea ez omen dira, batzuen aburuz, euskal herritar «zibikook» agendan eduki beharko genukeen arduretariko bat. Halere, kasualitatez, eztabaida omen antzu horrek erabateko lotura du gure herrian azkenaldian izan den mobilizazio zabal eta berritzaileenarekin, Gure Esku Dago ekimenak bultzatutakoarekin, alegia. Akaso, gai hau ez da alderdi politiko batzuen agendan egongo; euskal gizartean, aldiz, gori-gorian dago. Horixe da idazle klasikoen, esan nahi baita, Azurmendiren bertutea: idatzitakoak herriaren (edo nazioaren, sar gaitezen muinean) unean uneko kezka islatzen duela beti, eta, aldi berean, atakatik ateratzeko tresneria eskura jartzen duela.\nAitortu behar dut oraindik ez dudala «Historia, arraza, nazioa» oso-osorik irakurri. Dena den, bi ideia azpimarratu nahiko nituzke hemen, erabakitzeko eskubidearen inguruko egonezinak gainditzen lagun dezaketelakoan:\nBat. Ez dago nazionalismo zibiko/etniko bereizketarako arrazoirik, eredu binario (eta manikeo) hori baztertu beharra dago, baldin eta orain arte nagusitu diren diskurtso politikoen arabera ulertuko badugu bederen. Hots, zibikoa berdin irekia, demokratikoa, nazio-estatuen patriotismo konstituzionala, erabat onargarria… Etnikoa, berriz, estaturik gabeko nazioetatik datorren abertzaletasun baztertzailea, itxia, totalitarioa… Guztiz onartezina. Azurmendik ongi erakusten digun moduan, Renanen «zibismoaren» azpian, eta, batez ere, kategoria hori ahotan darabiltenen eskutik iritsi dira maiz zanpaketa, inperialismoa edota, maila xumeagoan, herritarren eta taldeen berezitasun kulturalen ezabapena.\nEuskal Herrian azken berrogei urteotan bizi izan dugun paradigma politikoa errotik aldatu da. Protestaren ardatza izan zen eredu belikoa, batetik, eta autogobernuaren kudeaketa autonomiko mugatua, bestetik, agortuta daude jada. Estrategia politiko-militarraren bilakaera agonistikoaren ondorioz, etsaia aurkari bilakatu da -Chantal Moufferen ekarpen teorikoa gogoratuz-, eta 60ko hamarkadako borroka anti-koloniala berpiztu nahi dutenek argi ikusi beharko lukete analisi teoriko zorrotzenak ez duela baliorik horren araberako praxi politikoa burutzeko asmorik edo modurik ez badago.\nEstrategia autonomistak, berriz, oraindik ere eskuduntzen sistemari azken zukua atera nahian dabilen arren, jakin badaki euskal autogobernua ezin dela estatuarekin halabeharrez burutu beharreko hitzarmenaren menpe jarri, eta, hortaz, ohiko aldebikotasunak ez duela etorkizunik. Euskal Herrian kokatutako prozesu zibil eta demokratiko aldebakarrekoan oinarrituko den eredu berria indartzen ari da, bai eta horren zerbitzura dagoen «erabakitzeko eskubidearen» kategoria. Erabakiaren ondorioz sortzen den eskubidea, ez dezagun ordenu egokia ahaztu.\nEgongo da esango duenik orain euskal nazionalismoak izaera zibikoagoa duela arestian baino. Alabaina, aipatu dikotomia klasiko hori baztertuz, bilakaera horri beste titulu bat egotzi beharko genioke, Azurmendik bere liburuan jasotzen duen nazionalismo liberal anglosaxoiarena: Kanada, Eskozia eta Alemania talde berean kokatzen dituena… Frantzian, Italian edota Espainian indarrean dagoen eredu demokratiko-jakobinoaren kontrakoa dena. Hain zuzen ere, zibikotzat hartua izan den horren aurkakoa.\nIzan ere, «etnikoak» deitu izan gaituzte, baina hein handi batean «zibiko» gisa eraiki dugu orain arte gure proiektu nazionala. Letamendia irakasleak erabilitako ispiluaren metafora aintzat hartuta, orain arteko euskal abertzaletasuna «zibikoa» izaten saiatu da, etsai zituen nazionalismo espainiar eta frantziarren mimesia eginez. Zapaldutako herria izanda ere, eredu zapaltzailea barneratu dugu: herriaren borondatearen izenean, herritarren aniztasuna ukatu, «bestearen» akulturazioaren edo garbiketaren amets utopikoa itsasargi gisa hartu, mapa (lurraldetasuna) abiapuntu gisa sakralizatu… Askotan, egitura, diskurtso eta mobilizazio nazionalak hobetsi dira, euskal lurraldeetako herritarren nahiak goitik behera diseinatu direlarik, inposatu nahi ziguten Renanen «zibikotasuna» gurea eginez. Nolabait esatearren, ziurrenik ez gara aski «etnikoak» izan. Edo, gorago esandakoaren ildotik, are zuzenago, ez gara nahikoa «liberalak» izan. Armoniaren eta aniztasunaren ordez, batasuna eta berdinkeria hobetsi ditugu. Gizarte zibil autonomoa ito, abangoardia politikoen meneko militantzia fidela bultzatuz.\nBi. Azurmendiren lanak, halaber, argi erakusten digu kontzeptu politikoen osaketa abagune historikoaren zerbitzura dagoela beti. Esaterako, Renanen ekarpena ezin da ulertu Alsaziako aferatik at. Zentzu honetan, gurean ere galdera horixe bera egin beharko genioke geure buruari: zein da gaur egun Euskal Herriak behar duen nazio, burujabetza edota lurraldetasun kontzeptua? Nola ulertu beharko litzateke zirkunstantzia honetan euskal proiektu nazionala?\nMendebaldeko inguruabarrean, naziogintza ezin bereiz daiteke herrigintzatik, eta herrigintza da estatugintzarako tresna zilegi bakarra. Nazioa, kultur-aniztasun orekatua izango duen herri gisa ulertu behar da, eta herri horren borondate demokratikoak zabalduko du estatu-egiturak erdiesteko bidea.\nNazioa gara, nazioa badago… Euskal naziokideak etengabean ari dira birsortzen euskal nazioa. Alabaina, egungo baldintzetan nazio horrek duen egituratze politikorako nahia euskal lurraldeetan bizi diren herritarren, Euskal herri(ar)en, bitartez bideratu behar da, «herria» kontzeptua lehenetsiz, euskal nazioaren egitasmoa lurralde eremu guztietan gara dadin. Estatugintzarako beharrezkoak diren gehiengo demokratikoak osatzeko modu bakarra hori baita -nazioak herria hegemonizatzea edo nazioak herriaren ahotik mintzatzea-, Kataluniak erakutsi bezala.\nGauzak honela, herritarron borondatean eta honen araberako erabakian baldin badago gakoa, behetik gorako erakundetzea lehenetsi beharko litzateke. Izan ere, lurraldetasuna ez da aldez aurretik finkatutako mapa, herritarrok eta erakundeek (EHU eta Bordeleko unibertsitatearen arteko akordioak gure hedabideetan izan zuen jarraipen penagarria ezin ahaztu) egunero ehuntzen dugun zerbait baizik. Gure arbasoengandik jasotako euskal mapa kognitiboa osatze bidean, konfiantza osoa eduki beharko genuke abertzaletasunak euskal lurraldeen arteko egituratzerako proposatzen duen egitasmoaren arrakastan. Inork ez du inor kanpoan utzi edo utziko, bakoitzak erabaki beharko du non eta nola egon nahi duen. Josemari Esparzak joan den astean argitaratutako artikuluetan iradokizun interesgarriak eskaintzen dizkigu ikusmolde zaharkituak berritze aldera: Iparraldeko, Hegoaldeko, Goierriko eta Erriberako herritarren esku dago beren bizitza kolektiboa marraztea, beren loturak eta mapa kognitiboak hautatzea. Eta mobilizazioaren ikuspegitik -oraingoz, une horretan baikaude-, ez du lekurik EAEren balizko independentziari buruzko kalapita ohikoak. Aldi historiko honetan lortuko den lurralde-egitura eta honen eskumen maila idazteke dago. Gure esku dago.\nIndependentziaren errebindikazioan eskatologia ezkor gehiegi egon da orain arte: euskal nazioaren armagedona iristear dagoela uste izatea, estrategia edo lidergo faltak dakarren agonia, gure arteko fedegabeak edo herejeak nonahi bilatu nahi izatea, askatasunaren eguna errebelazio edo teofania gisa ulertzea… Gure benetako arazoa «bihotzean gordetako» independentismo hispano (eta frantziar) zentrikoa da, Jaume Lopez irakaslearen neologismoa erabiliz. Derrigorrezko aldebikotasun desorekatua edota, hegoaldeari dagokionez, estatuarekiko baldintzarik gabeko leialtasuna defendatzen duen abertzaletasun kamutsa. Aitzitik, euskal eremuan burutu behar den artekaritza baikorrean saiatzea da orain jomuga, herritarren borondateen eta erabakien ehuntze horizontala eta behetik gorakoa. Ahaztu gabe, beti ere, burujabetza prozesuan hurrengo urratsa emateko ezinbestekoa izango dela tenkatzea edo polarizazioa. Euskal herritarron ongizatea garatzeko ahalmen gorenekoa ez baitugu eskuratuko gatazkarik gabe. Egunero eta, ziurrenik, baita egun jakin batean ere hartu beharreko erabaki desobedienterik gabe.\nIldo honetatik, Azurmendik berak Sarrionandiaren hausnarketa bat dakar, Renanen esaldi aipatuena bere sakonean errebindikatzen duena: «Eguneroko autodeterminazioaren ideia dotorea ez da egun bakarreko autodeterminazioa gaitzetsiz egiten, baizik autodeterminazio egunak eta guneak multiplikatuz». Idurre Eskisabelek berriki zioen moduan, eguneroko «gintzaz» ari gara hemen, eta ez jada aldez aurretik planifikatutako «kuntzaz».\nGai hauen adierazpen juridiko eta politiko desberdinak sakon aztertuko ditugu Eusko Ikaskuntzak eta UPV-EHUk abenduaren 10, 11 eta 12rako Donostian antolatu dituzten nazioarteko jardunaldietan. Iritzi trukaketarako eta, batez ere, ehungintzarako gune aproposa. Sarrera libre.\nEtiketak: erabakitzeko eskubidea, estatugintza, Gure esku dago, independentzia, Joxe Azurmendi\n« Euskal Trantsizio Feminista\nDemokrazia eta Erabakitzeko Eskubidea Nazioarteko Jardunaldiak zuzenean »


Barakaldok hobekuntzak egingo ditu haurrentzako bost parketan - Deia\n200.000 euroko inbertsioa\nBarakaldok hobekuntzak egingo ditu haurrentzako bost parketan\ndeia.eus 22.12.2020 | 11:29\nBARAKALDO. Barakaldoko Udalak hobekuntza lanak egingo ditu Burtzeña, Erdialde, Gurutzeta, Kastrexana eta Retuertoko auzoetako haur parkeetan. Aipatutako gune horietan zabuak aldatu, egokitutako jolasak jarri eta lurzoruko gomak konponduko dira, besteak beste.\n200.000 euroko inbertsioa egingo du Jon Andoni Uriak zuzentzen duen Hiriko eta Auzoetako Obra eta Zerbitzuak Arloak. "Parke ugari ditu Barakaldok. Duela bost urte ekin genion guztiak berritzeari, instalazioak berritu eta hiriko neska-mutil guztiei egokitutako parkeak sortuz eta mugikortasun urriko txikientzako jolasak gehituz", gogoratu du Uriak. "Orain kontratatu berri ditugun erreformei esker aurrera egingo dugu auzo barakaldarrei agindutakoa betetzeko bidean", azpimarratu du.\nInbertsiorik handiena, Anaien parkekoa: 48.218 euro. urzoruko goma aldatzean dautza lanak Horrez gainera, zabuak aldatuko dira, hodei itxurakoak jarriz, eta jolas inklusibo bat gehituko zaio.\nGomazko lurzoruaren ordez, beste gogorrago bat jarriko da Retuertoko Zubitxueta parkean, eta inbertsioa 44.785 eurokoa izango da. Duela urte batzuk, txikienentzako babes-hesi bat jarri zen parkea inguratuz. Horrez gainera, bi zabu inklusibo, eta beste jolas-gune batzuk jarriko dira txikienentzat.\nKastrexanako haur parkean ere jarriko dute gomazko lurzorua, oraingoa oso narriatua baitago. Horrez gainera, zabuak eta bi jolas inklusibo ere. Leku berean, lorategia kendu eta espaloi bat jarriko da parkearen aldameneko pabiloietara errazago sartzeko. 43.462 euro inbertituko da horretan.\nGurutzetako Betelurin 41.192 euro inbertituko dira gomazko lurzorua aldatzeko. Jolas-gune berri bat ere egingo dute, eta bertan, txikienentzako tirolina bat. Zabu inklusibo bat ere hartzen du barne proiektuak.\nBurtzeñako obraren inbertsioa 21.733 eurokoa izango da. Obra honetan, lurzoru osoa berrituko da, guztiz ahitua baitago, eta saski-zabu bat jarriko, ume guztiak jolasteko. Hilabetekoa da obra guztien exekuzio epea.\nRetuerto tendrá un espacio cubierto y polivalente.\nRetuertok espazio estali eta balioaniztuna izango du.


Lelo hori agertu zen Bizkaiko kostaldeko herri batean. Ikusi bezain laster bidali zidan WhatsAppez lagun batek. Turismoaren auziaz pentsarazteaz gain, hizkuntzaren arlora ere eraman zuen neure burua, nola ez.\nHiztegietara jotzen badugu, udatiar agertuko zaigu. Euskaltzaindiaren hiztegian , adibidez, hau dago: “Udatiar. Udako oporraldia igarotzera toki jakin batera doan pertsona”. Hala ere, “beraneante” hitzak badu konnotazio txarragorik nire ustez (“beraneantiak”). Pertsonen arteko maitasun-gorroto kontuak.\nBikoteen arteko maitasun aferak alde batera utzita (horiek ere izango baitira bertakoen eta kanpokoen artean), hainbat tokitan “herritarren” (edo herritar askor en) ekonomia eta, ondorioz, bizitza, turismo-industrian (industria baldin bada, behintzat) eta turistengan oinarritzen dela begien bistakoa da. Pentsa, bestela, nolako buruhausteak dauden konfinamendu-deskonfinamendu garaiotan gai horren inguruan.\nEra askotako bisitariak daude, gainera: egun pasa joaten direnak (igandezaleak ote?) edo denbora-tarteak herri batean ematen dutenak: herri berera joan ohi direnak edo tokia maiz aldatzen dutenak; dena delakoagatik begi onez ikusiak daudenak edo ez… Arestian aipaturiko herrian dago, beraz, herritar guztiek ez dituzte kanpotar batzuk ontzat hartzen. Ez dago argi igandezaleez edota udatiarrez ari diren, baina argi dago jatorria, orokortzea ez bada: bilbotarrak. Edo “bilbainoak” (diptongoaz ala diptongorik gabeak? ez da niretzat gauza bera).\nHerri horretan euskaldunen kopurua ez da hutsala. Baina gaztelera eta ingelesa nahastu dituzte pintadetan (neure kasa gehiago ere ikusi baititut). Zalantza, hortaz: espraidunak euskaldunak izango ote dira? edota uste dute “bilbainoek” hizkuntza horiek ezagutzen dituztela, eta ez euskara?\nPortzierto. Sarreraren izen bera zuten jardunaldiak antolatu ei zituzten orain dela urte t’erdi edo. Eta pintadak direla-eta, gogoan duzu Antton Olariagaren “Hormasprayko” komikia?\nPosted on 2020/06/06 2020/06/08 Categories euskara, hizkuntzak, iritziakTags Antton Olariaga, herriak, pintadak, turismoa, udatiarrak2 Comments on “Bilbainos, go home”